
D i demekê de ku bala raya giştî ya 
Kurdan û serkirdên wan li ser serji- 
mêriya giştî ya li îraqê ye û hêvî ew e ku 
pêşeroja Kerkûkê û navçeyên din yên 
Kurdnişîn diyar bibe, rewşa bajarê Mû- 


silê û navçeyên bajêr yên Kurdnişîn ren- 
gekî metirsîdar ji bo Kurdên wan deve- 
ran aniye ortê. Li aliyekî bi hezaran 
malbatê Kurd ji ber gefên Ereban ji Mû- 
silê direvin, ji aliyê din jî bi hezaran mal- 


batên Ereb ji seranserê îraqê berê xwe 
dane bajarê Mûsilê û derdora wê. Ber- 
pirsên Kurd dibejin ku li pişt vê pêvajoyê 
planeke siyasî ji bo Erebkirina Mûsil û 
derdora wê tê pêkanîn. ►3/5 


Almanya 
Medisa Biyaniyan 

Lîsteya Azadî li bajarê 
Munîhê li benda dengê 
Kurdan e ^2 


Kurdistan 


Mafê Mirovan 

Xatar: Ez li Kurdistanê 
hatim îşkencekirin! ► 16 


Sedema têkçûna 
CHP'ê li Kurdistanê: 

Nedîtina Kurdan! 

P artiya Gel a Komarê (CHP) 
ku wek dayîkpartiya siya- 
seta Tirk û damezrênera Ko- 
marê tê nasîn, ev çend meh in 
ketiye nav guhertineke balkêş. 
Kevneparlamenterê CHP'ê yê 
Colemêrgê Esat Canan guherti- 
nên ku di nava vê partiyê de 
dibin ji Rûdawê re nirxand û got 
ku "tenê kadro naguherin, lê 
niha îdeolojiya vê partiyê digu- 
here.” Canan derbarê bûyerên 
ku van rojan di nava CHP'ê de 
diqewimin de jî got "CHP bûbû 
partiyeke statukoparêz û heval- 
bendiya artêşê dikir.” Canan se- 
demê qelsbûna CHP'ê ya li Kur- 
distanê jî nirxand û got: "CHP 
xwe dûrê siyaseta Kurd kir 
lewma li Kurdisanê paş ket.” ^4 


Kurd xatirê xwe ji 
Mûsilê dixwazin 


Parêzgarê Kerkûkê 
derbarê vegera ser 
Kurdistanê: 

Biryareke pir pir 
girane! 3 

Hevpeyvîn di rûpela ll’an de 


Hûn li cihê 
bûyerê ne 

Zîrveya ntegrasyonê 
bêyî Kurdan pêk hat! 

Haya KOMKAR’ê jê tune, NAVEND bi şik e 
û helwesta YEK-KOM'ê jî ne diyar e...6 

14 berbijêr û 12 daxwaziyên wan hene 


Rûdaw 


"Tirkgefan li me dikin" 

Kandîdatekî din ê Lîsteya 
Azadî, bi navê Siyamend Heme 
Emîn Germyanî got ew ji bo ku 
Ereb, Tirk û Fars nûnertiya Kur- 
dan nekin, ew beşdar dibin û 
dom kir: "Ww nikarin pirsgirê- 
kên me fêm bikin. Ango em dix- 


Munîh (Rûdaw) - Roja 28'ê Mija- 
dara 2010'an li Munîhê hilbijarti- 
nên civatên biyaniyan tên 
lidarxistin, revenda Kurd jî li ser- 
bajarê eyaleta Bayern bi navê 
Azadî ku ji 14 kesan pêk tê lîste- 
yek Kurdistanî amade kiriye û bi 
12 xwestekan dixwazin bikevin 
wê civatê. Derbarê armanca beş- 
darîkirina di hilbijartinên civata 
biyaniyan de Zozan Mecitoglu ku 
xwe weke seroka Lîsteya Azadî 
da nasandin got "Em dixwazin 
alîkariya Kurdan û hemû biyani- 
yan bikin, bi taybetî jî penaberên 
Kurd ên di kampan de." Mecitoglu 
xwendekara zanîngehê ye û berê 
di ti komeleyên Kurd de kar neki- 
riye: "Min dixwest ez berî her tiştî 
dibistana xwe biqedînim, lê min 
ji bo Caritas û kampên penaberan 
kar kiriye." Kurda ji Amedê ku re- 
geznameya wê ya Alman jî heye, 
dibêje Kurdên ku ne zêdetirî 12 
salane li Almanyayê dijîn dikarin 
dengê xwe bidin. Zozan Meci- 
toglu pêşbînî dike ku ew ê bik- 
evin civatê, lê dixwaze civata 
Kurd yekîtiya xwe pêk bîne û li 
mafên xwe xwedî derkeve: "Hêvî- 
darim Kurd dengê xwe bidin, ji bo 
ku em jî bikarin xizmeta wan 
bikin." 


Rojnamevanê rûniştvanê 
nîhê, Reşad Ozkan jî axaftinên 
kandîdatên Lîsteya Azadî dipeji- 
rîne ku şaredarî alîkariya Kurdan 
nake, lê eşkere jî dike ku şareda- 
riyê daxwaz ji Kurdan kiribû ku 
xwe bikin yek, ji bo ku alîkariya 
wan bikin: “Lê Kurdan hevnegirt 
û şaredariyê jî dest ji wan berda." 
Rojnamevanê Kurd ku 25 sal e li 
Munîhê dijî, herwiha diyar kir ku 
komeleyên Kurdan hene, lê tesîra 
wan tune: “Herwiha tesîra Civata 
Biyaniyan jî tune ye, ew tenê 
kontrola karûbarên biyaniyan 
dikin." 

Derbarê Lîsteya Azadî û kandî- 
datên wê, Ozkan got: “Plana wan 
ne zelal e û bêtiriya wan xortên 
nenas û bê desthilat in." 

Reşad Ozkan herwiha diyar kir 
ku 300.000 hezar biyaniyên ji 
120 neteweyan li Munîhê dijîn û 
ji wan derdora 15 hezaran Kurd 
in: "Eger Kurd dengê xwe bidin, 
ez bawerim wê 4 Kurd derbasî ci- 
vatê bibin." 


Lîsteya Azadî ji 14 berendaman pêktê û tê çeverêkirin ku herî kêm 4 kes bên hilbijartin 


wazin bi xwe nûnertiya xwe 
bikin û bingeha me bi hêz bibe, ji 
bo ku biryarên neadil li ser Kur- 
dan neyên dayîn, Kurd di mese- 
leya wergirtina regeznameyê de, 


■fih ^ lJ o & f a h t 


di karkirin û beşdarîkirina civakê 
de neyên pişt guhxistin û Alman 
jî me nas bikin." Germyanî dax- 
waza alîkariyê ji medya Kurd 
dike û derbarê pêkanîna hilbijar- 
tinan de dibêje: "Wezareta Hun- 
dir wê kaxezên dengdanê ji hemû 
biyaniyan re bişîne, her kes di- 
kare bi rêya van kaxezan dengê 
xwe bide û heta 26 mehê bişîne 
bingeha hilbijartinan. Yan jî di 
roja 28'ê vê mehê de serdana 
dengdanê bike û dengê xwe bide 
ku ji seet 8 heta 18 vekirî ye." 
Germiyanî dibêje ku Tirk ku rê- 
jeya wan zêde ye, hewldidin bin- 
geha xwe li ser hesabê wan û 
aliyên din firehtir bikin û ew her- 
wiha “gefan jî li me dikin." 

Siyamend Heme Emîn Germ- 
yanî herwiha behsa pirsgirêkên 
Kurdan û çareseriya wan kir: "Pis- 
poriya me heye, lê em nikarin ji 
sedî sed soza çareserkirinê bidin, 
bi rastî pêwîstiya me bêtir bi piş- 
tevaniya manewî heye." Siyamend 
herwiha got her karê ew bikin ji 
ber ku nûneriya wan kêm e, bi 
guman li wan dinêrin û nîşanên 
pirsê li ser wan tên danîn: “Em 
niha dixwazin ew nîşanên pirs- 
yarê ser me nemînin." Siyamend 
dibêje ji ber giliyên wan nûnerên 
Tirkan ji 28 bûne 19 û “niha şan- 


sekî me heye ku çendîn kandîda- 
tên me bikevin civatê, eger xelkê 
me deng bidin, wê her 14 kandî- 
datên me bikevin civatê." 

Faxir Sindî jî ji Lîsteya Azadî 
got ku her 4 salan carekê ev hil- 
bijartin tên sazkirin: “Di hilbijar- 
tinên berê de me lîsteyek bi navê 
'Kerkûk Kurdistan e' amadekir û 
ji bo cara yekemîn du Kurd der- 
basî Civata Biyaniyan bûn." Sindî 
di wê baweriyê de ye ku her Kur- 
dekî Munîhê pirsgirêke wî heye, 
“Em bê xwedî ne û Hikûmeta 
Kurdistanê jî ti programek ji bo 
Kurdên derve nîne." Sindî, ku ber- 
pirsê komeleyeke kulturî ya Kurd 
li Munîhê ye, diyar dike ku pirs- 
girêkên ciwanan pir zêde ne: 
“Programeke me ji bo çareserki- 
rina pirsgirêkên wan heye, ji ber 
vê yekê jî me gelek ciwan û xwen- 
dekarên zanîngehê xistine lîsteya 
Azadî." Lê Faxir Sindî giliya wê 
yekê dike ku Kurd zêde naçin 
dengdanê, tevî vê yekê jî ew geş- 
bîne û dibêje “bi kêmanî wê 4 
kandîdatên me bikevin Civata Bi- 
yaniyan." 


"Kurdan hevnegirt û şa- 
redariyê jî dest ji wan 
berda" 


Kurdên Munîhê bi 'Lîsteya Azadî' 
beşdarî hilbijartinan dibin 


Di dawiya vê mehê de li bajarê Munîhê hilbijartinên Civata 
Biyaniyan (Auslanderbeirat) pêk tên. Revenda Kurd jî li wî 
bajarî lîsteyeke ji 14 berbijêran çêkirine û dixwazin bikevin 
civatê, lê rojnamevanekî Kurd ji wî bajarî dibêje berbijêrên 
Kurdan nenas û bê desthilat in. 

Wezîrê Karûbarên Şehîd û Enfalkiriyan: 

Ger misteşar neyên girtin, 
ez ê îstîfa bikim! 

Wezîrê Karûbarên Şehîd û Enfalkiriyan Mecîd Hemede- 
mîn dibêje ku ji bo girtina 258 tometbaran wan ji sero- 
katiya Hikûmetê û Parlemtoya Kurdistanê razîbûn 
wergirtine. 


Hewlêr (Rûdaw) - Wezîrê Karû- 
barên Şehîd û Enfalkiriyan Mecîd 
Hemedemîn ragihand ger li dijî 
her 258 tometbaran tedbîrên ya- 
sayî neyên girtin, ku navê wan di 
dosya Enfal de derbas dibe û 


Dadgeha Bilind a 
Tawanan li Bexda 
fermana girtina 
wan daye desthi- 
latdarên Herêma 
Kurdistanê, ew ê 
îstîfa bike. 

Mecîd Hemede- 
mîn di hevpeyvînekê 
de ligel Rûdawê, daxwiyand ku 
derketina fermana girtina tomet- 
barên dosya Enfal ji aliyê dad- 
geha bilind a tawana, li ser 
daxwaza wezareta wan bû û wiha 
dom kir: "Ev 4 meh in me bi navê 


doza Enfal 2 dosya vekirine." 

Navbirî wiha axifî: "Em îlan 
dikin ku li ser vê mijarê gilîkar in 
û guşaran jî dikin. Ev 4 meh in 
ligel dadgeha bilind a tawanan 
kar dikin, me ji bo aktîfkirina fer- 
mana girtina van tometbaran 
ligel wan çend civîn jî kirin." 

Fermana girtina wan 
biryara wezarete me bû 

Herwiha Hemedemîn tekez kir 
ku fermana girtina van 258 to- 
metbaran di ll'ê Tebaxa 2010'an 


de derket û di dawiya Tebaxa borî 
de gihişte destê Wezareta Şehîd û 
Enfalkiriyan û Wezareta Navxwe 
û serokayetiya hikûmetê û sero- 
katiya Herêma Kurdistanê jî. Nav- 
birî eşkere kir ku Wezareta Şehîd 
û Enfalkiriyan roja 25'ê Cotmehê 
ji serokatiya hikûmetê re bo pê- 
kanîna fermana girtina van 258 
tometbaran nivîsarek şand û 
wiha axifî: "Me wêneyek ji vê ni- 
vîsarê da Wezareta Navxwe û Se- 
rokatiya Herêma Kurdistanê ku 
fermana girtina van tometbaran 
divê bê pêkanîn. Me razîbûna 


fermî ya serokatiya Herêma Kur- 
distanê û Parlamentoya Kurdis- 
tanê wergirt." 

Her çiqasî fermana desteserki- 
rina tometbarên Enfal bi lîsteke 
ku navê 423 kesan lixwe digrt, di 
sala 2007'an de derket bê ku ti 
tometbar bê girtin. Lê dadgeha 
bilind a tawanan wek amadekari- 
yekê bo destpêkirina dadgeha 
Enfal 2, navê 258 tometbarên 
Kurd da desthilatdarên Herêma 
Kurdistanê ku di heyama prosesa 
Enfal de misteşar û fermandarên 
hêzên taybet bûn û li gor belge û 
gotinên şahidên li cihê bûyerê, di 
wextê birêveçûna dadgeha Enfal 
1 de, tevî operasiyonan bûne. 

Wezîrê Karûbarên Şehîd û En- 
falkiriyan Mecîd Hemedemîn 
diyar kir ger fermana dadgehê 
neyê pêkanîn û tometbar radestî 
dadgehê neyên kirin hem wek 
wezaretê û hem wek kes jî ew ê 
helwêsta xwe nîşan bidin û dom 
kir. "Serbilind im ku li ser mija- 
reke wiha îstîfa bikim, lê bawer 
dikim serokatiya siyasî ya Kurd li 
ser dadgehkirina van kesan hem- 
fikir e. Tu kes tecrûbeya Kurd bi 
qurbana Qasimaxayan nake." 


Şêx Zêdo derbarê serjimêriyê li Herêmên Êzîdiyan 

Divê em nehêlin xelkê Şinga 
bi vîza bên Kurdistanê 


Endamê Civata Bilind a Êzîdiyan li 
Almanya Şêx Zêdo Baedrî bang li Êzîdi- 
yan dike: “Eger em bi îraqê ve bên girê- 
dan, em ê bibin ji sedî l'ê welatiyan, lê li 
Kurdistanê em ê bibin ji sedî 10". 



Silêman Alîxanî Bottrop 

Çêx Zêdo Baedrî ji Rûdawê re 
Obehsa hewldanên Erebnîşan- 
dana Kurdên Êzîdî û pêvajoya 
serjimêriya li îraq û Başûrê Kur- 
distanê kir û diyar kir ku cara ye- 
kemîn di sala 1977'an de Êzîdî 
weke Ereb hatin qeydkirin. Şêx 
Zêdo dibêje eger niha serjimêri- 
yeke bê sextekarî pêkbê, wê rê- 
jeya Kurdistaniyan li Mûsilê bêtirî 
ji sedî 50'î be. 

Li îraqê piştî ku çendîn sal û 
mehan serjimêriya giştî hat paş- 
xistin, li dawiyê biryar hat dayîn 
ku serjimêrî di 5'ê Kanûna 
2010'an de bê pêkanîn. Ev serji- 
mêrî bi taybetî ji bo Kurdan zêde 
girîng e, ji ber ku ji bilî diyarki- 
rina nifûsa Kurdan li îraqê, ew ê 
ji bo destnîşankirina sînorên Kur- 
distanê digel herêmên Ereban ku 
beşeke fireh a wan sînoran gund 
û deverên Kurdên Êzîdî ne, bibe 
alîkar. 

Şêx Zêdo Baedrî ji Başûrê Kur- 
distanê kesayetiyeke Êzîdî ye û 
niha li Almanya li bajarê Bottropê 
Almanya dijî: ''Di sala 1831'an de 
Sultan Mehmûdê Duyem biryara 
serjimêriyê da, ji bo ku bizane 
çend rûniştvanên împeratoriya 


Osmanî Misilman û çend ne Misiî^ 
man in, da ku bacê ji wan bistîne 
û erdê li ser fermanberan dabeş 
bike.'' Baedrî dibeje ku di wê ser- 
jimêriyê de gelek kesan temenê 
xwe biçûk kirin, hin kesên nêr jî 
xwe weke mê nîşan dan, ji bo ku 
neçin leşkeriyê û bacê nedin. 


"Div * Akrê, Berdereş 
û Şêxan vegerin ser 
Parêzgeha Neynewa" 

Derbarê erebkirina Êzîdiyan, 
Şêx Zêdo ku bi xwe jî nivîskar e û 
rojnamevanî jî kiriye, diyar kir ku 
di sala 1977'an de ji bo cara yeke- 
mîn Kurdên Êzîdî û Şebek, Xiris- 
tiyan û Tirkmen weke Ereb hatin 
qeydkirin: ''Berî serjimêriyê ber- 
pirsekî Ereb ji Bexdayê hat Ba- 
edrê û bi xelkê re civiya û got; ji 
Kendavê heta Oqyanûsê hemû 
yek netewe ye, hemû Ereb in.'' 
Zêdo got wê demê bûyereke seyr 
qewimî û hemû xelkê pê haydar 
bû: ''Baba Şêx Hecî, ku dibe bavê 
Baba Şêxê niha, wê demê di ci- 
vînê de amade bû, ew bi gotinên 
berpirsê Bexdayê zêde aciz bû û 
dema vegeriya malê wî dua û 
hêvî ji Xwedê dikirin û digot 'canê 


min bistîne û bila ez nebînim ku 
ez û miletê min weke Ereb tên 
qeydkirin.'' Şêx Zêdo got ku bi 
rastî jî wisa çêbû û berî encam- 
dana serjimêriyê bi 2-3 rojan 
Baba Şêx çû rehmetê. 

Şêx Zêdo ku Pêşmerge bû û 
berî çend salan serjimêriya gund 
û navçeyên Kurdên Êzîdî kiribû û 
dabû Parlamena Kurdistanê, got 
''Qezayên Akrê, Berdereş û Şêxan 
niha bi şêweyekî demkî ji aliyê 
Parêzgeha Duhokê ve tên birêve- 
birin, divê di serjimêriyê de weke 
berê vegerin ser Parêzgeha Ney- 
newa, nexwe em ê zererê bibî- 
nin.'' Şêx Zêdo rexneyan li hin 
berpirsên Kurdistanê digire: "Mi- 
xabin haya hin berpirsên me ji 
stratejîka gelê Kurd nîne, lewma 
gelek caran em dibihîsin ew dibê- 
jin 'Şêxan girêdayî Mûsilê ye.' Ez 
li vir dipirsim; gelo mane Akrê û 
Berdereş jî girêdayî Mûsil in? Ew 
çima behsa wan nakin?'' Tevî vê 
yekê jî Şêx Zêdo bi bawer e ku 
eger serjimêriyeke rastîn bê 
kirin, wê diyar bibe ku rêjeya 
Kurdistaniyan li Mûsilê ji sedî 50 
bêtir e: ''Rûniştvanên qezayên 
Akrê, Berdereş, Şêxan, herwiha 
Şengal ku bi sedan hezaran mirov 
lê dijîn û axa wê ji Duhokê mezin- 
tir e, dîsan Başîk û Behzan, Tilkêf, 
Hemdaniye, Bexdîde -ku bêtiriya 
wan Xiristiyan in- herwiha Tala- 
fer ku mezintirîn qezaya îraqê ye 
û heta niha jî rûniştvanên wê yên 
Tirkmen jî xwe weke Kurdistanî 
hesab dikin, ji ber cihekî wan ê 
taybet li cem nemir Mistefa Bar- 
zanî hebû.'' 



Şêx Zêdo yek ji damezrênerên Bingeha Laliş a Kulturî li Duhokê ye 


Kurdên herêmên veqetiyayî, divê 
ew şev û rojan bixebitin: "Divê em 
nehêlin wiha lê bibe ku xelkê Şin- 
galê bi vîza bên Kurdistanê, divê 
Baba Şêx û Qewalên me bikarin 
serferaz biçin nav gelê xwe û em 
di hawar û gaziya hevdu de bin.'' 
Zêdo dibêje divê hemû Êzîdî biza- 
nin ku eger em bi îraqê re bin, rê- 
jeya me nabe ji sedî 1 jî û em ê roj 
bi roj berbi tewandin û nemanê 
biçin, lê ku em girêdayî Kurdis- 
tana xwe bin, em ê bibin ji sedî 10 
û em ê bêtir bikaribin daxwaza 
mafên xwe ji gelê xwe bikin: 
"Zulim jî li me nayê kirin, ji ber ku 
rêjeya ji sedî 10 ne hindik e." 

Şêx Zêdo Baedrî niha Endamê 
Civata Bilind a Êzîdiyan li Al- 
manya û Endamê Bingehê Êzîdi- 
yan li Derveyî Welat e û dibêje 
pêwîst e em weke kêmaniya olî û 
weke netewe jî dakokiyê li ser en- 
camdana serjimêriyê bikin: "Gelo 
çima wê navê gundê min Babîrê 
bikin Risale?!'' Derbarê encamda- 
yîna serjimêriyê di dema xwe de, 
Baedrî bawer e ku eger Herêma 
Kesk a Bexdayê aram be, wê serji- 
mêrî pêk were. ►5/11 


"Malbata Nuceyfîji aliyê 
Şamê hatine Mûsilê" 

Şêx Zêdo dibeje ku Erebên Mû- 
silê ne rûniştvanê bajêr yên resen 
in û wekî çavkanî behsa hin bey- 
tên stranan dike ku diyar dikin li 
Mûsilê ti Erebekî cotkar nebû, 
hemû bazirgan û fermanberên 
Osmaniyan bûn, ev jî li gor dîtina 
Baedrî tê wateya ku ew ne xelkê 
resen ê wê herêmê ne: ''Malbata 
Nuceyfî jî yek ji femanberên dew- 
leta Osmanî bûn û ji aliyê Şamê 
hatine.'' Derbarê sedema bilind- 
bûna rêjeya Ereban, Zêdo got: 
"Piştî sala 1975'an, her Erebê ku 
hatiba deverên Mûsil, Saddam 
Huseyîn diyariyên taybet didan 
wan, weke aletên cotkariyê, oto- 
mobêl, çek û pere.'' 

Şêx Zêdo ku yek ji damezrêne- 
rên Bingeha Laliş a Kulturî û Ci- 
vakî li Duhokê ye û destûrnameya 
damezrandina bingehê ku di sala 
1992'an ji aliyê Hikûmeta Kurdis- 
tanê ve hatiye derxistin, bi navê wî 
ye, dibêje niha erk ketiye ser milê 

Bayram Ayaz 


Bila destkeftiyên PKK'ê têkneçe, 
tevgera sivîl biserkeve! 


T evgera welatparêza Bakurê Kurdis- 
tanê di pêvajoyeke zîz de derbaz 
dibe. Sedemên vê yên navnetewî, he- 
rêmî, navxweyî, civakî û siyasî gelek in. 

Di pêvajoyê de rizîkoyên metirsîdar 
hene ku dikarin zerarê bidin tevgera 
azadîxwaz. Lê belê, ev proses bi derfe- 
tên erênî jî dagirtî ye ku ji bo doza Kur- 
distanê bikarin bibin bingehê gorîn û pêşkevtinên dilşad. 

Gelek aliyên vê mijarê hene. Lê rojev bêhtir tevgera Bakurê Kurdis- 
tanê, şerê çekdarî û rewşa PKK/KCK/BDP/KCD'ê ye. Em di nivîsên 
xwe de, wek aktorê sereke yê vê pêvejoyê navê PKK/KCK/BDP/KCD'ê 
cuda, lê bi hevre dinivîsin. Bi vê yekê armanca me ne ji hevdu cudaki- 
rina van dorberan e. Ev rêxistin, PKK û perîferiya (dorberê) wê ye. Ev 
eşkere ye. Ligel vê rastiyê, heman demî ji van her yek "dinamikekî" 
taybet ê vê pêvejoyê ye. Rol û erkên wan li prosesê û bandora wan li 
ser qewimînan gelek cuda ye. Her ku ev pêvajo pêşbikeve, wê rola van 
dorberan jî pê re biguhere. Endamê IRA'yê Martin McGuinness ku bi 
salan gunehbarê Bloody Sunday (Yekşema Xwînî - 1972) hat sucdar- 
kirin, îro siyasetvanê Sinn Fein e, bû wezîr jî. Sinn Fein di salên 60'î 
de grubeke marksist a biçûk bû. Gerry Adams û Martin McGuinness 
bûn rêvebirên Sinn Feinê û ji salên 70'î destpê kirin bi israr siyaseteka 
sivîl meşandin. Doza Bakurê Irlandayê heta dereceyekî çareser kirin. 
Dem hat li Britanya Tony Blair derket. Wî û Adams û McGuinness dan 
ser riyeke aşitiyane û sivîl û dikariya pirsgirêka Bakurê îrlandayê ji 
şer û xwînê derbasî diyalog û çareseriyê bikin. Li gelek welatên din jî 
numûne hene. Yên herî dawî herêmên Montonegro û Kosovo ye. Berî 
bist salan jî li Başurê Kurdistanê dîrok ji bo beşekî welatê me bi cure- 
yeke din pêkhat. Gelê me azad bû û li nav sînorê îraqa federal, mafê 
xwe îdarekirinê bi destanî û îdareya Herêma Kurdistanê damezirand. 

Niha tevgera azadîxwaza Kurd li Bakurê Kurdistanê ketiye pêvajo- 
yeke dîrokî. 

Şerê çekdarî cureyekî rewa yê berxwedana azadî û serxwebûnê ye. 
Di sedsala buhurî de ji xeynê Katalanan tevahiya gelên bindest bi çek- 
darî li berxwe dan. Netewa Kurd jî li berxwe da. Li Bakurê Kurdistanê 
berxwedana çekdarî ya ku herî dirêj ajot, şerê PKK'ê ye. Lê ev şer êdî 
gîhaye dawî; kêm û zêde, rast û çewt vî şerî erkê xwe bicîhanî. Şert û 
zuruf ferz dike ku şerê Bakurê Kurdistanê divê derbasê pêvajoyeke 
sivîl û aştiyane bibe. Karê tê kirin îro ev e: Ji pêvajoya şer derbasê 
berxwedana sivîl û demokrat bûn. Aktorên sereke yê vê pêvejoyê bê- 
guman PKK/KCK/BDP/KCD ye. Kurdên derveyî PKK'ê hewce ye vê 
rastiyê bipejirînin û destkeftiyên tevgera PKK'ê biparêzin. Lê 
PKK/KCK jî divê bizane ku doza Kurdistanê bi hevbendiyeke netewî 
dikare çareser bibe. Kurd divê piştgirên hev bin. Me yekrêzî û gota- 
reka siyasî hevbeş divê. Roja 13'ê vê mehê li Kolnê Konferanseke Kur- 
dên Diasporayê çêdibe. Hêvîdar im, wê ji vê konferansê dengê biratiyê 
û banga hevbendiyê derkeve. Konferanseke netewî ji bo tevgera bakur 
êdî pêdiviyek e. 


Girtiyên siyasî li îranê bê 
parêzer dimînin 

Hejmareke zêde ya parêzeran li îranê hatine binçavkirin, 
hinek jî ji ber guşarên dezgehên ewlekariyê welat terk kirine. 
Nivîskar û siyasetvanê Îranî jî dibêje, armanc fetisandina 
dengên cuda ye, ji bo ku kes newêre doza parastina girtiyê 
siyasî bike. 


Hemîd Muxtarî 


L i îranê parêzerên ku dosyayên 
siyasî digirin stûyê xwe, pir 
kêm in; ji ber ku rûbirûyê guşa- 
rên hêzên ewlekarî yên îranê 
dibin û tên neçarkirin ku dest ji 
dozên wiha bikişînin. Parêzerê 
Kurd li bajarê Sine yê Rojhilatê 
Kurdistanê, Mihemedsalih Nîk- 
bext, ji bo Rûdawê ev yek piştrast 
kir û got: "Parêzer ji wê yekê di- 
tirsin ku ew bi xwe rastî astengan 
bên û bikevin ber lêpirsînê." Ça- 
lakvanê Siyasî, Elî Mêhrperwer, jî 
sedema wê vedigerîne ser ne- 
bûna azadiya karê siyasî: "Her 
kes li îranê rexne li hikûmetê bi- 
gire, weke keseke siyasî tê binav- 
kirin û nirxê karê siyasî jî di vî 
welatî de giran e." 

Wan çend salên dawî hejmarek 
berçava parêzeran li gor madeya 
500 a sezayên Îslamî ku dibêje: 
"Her kes li dijî îranê piropaganda 
bike, sezaya wî\wê yek sal zîndan 
e" bi hinceta piropaganda dijî hi- 
kûmet û haydana raya giştî, ha- 
tine girtin. Ji wan Nasir Zerefşan, 
wergira xelata Nobel a Aştiyê, 
Şîrîn Ebadî, Mihemed Elî Dadxah, 
Ebdulfetah Sultanî, Mihemed Uli- 
yayî, Parêzerê Ferzad Kemanger, 
Xelîl Behramiyan, parêzera çend 
çalakvanên mafê mirovan Nesrîn 
Stûde û Mihemed Mistefayî. Bi 
baweriya Elî Mêhrperwer Hikû- 
meta îranê bi rêya vê madeyê ji 
bo dijayetîkirina kesên cudabîr 




Mihemedsalih Nîkbext 


destê xwe vekirî hiştiye . 

Bi baweriya Elîreza Nûrîzade, 
îran bazneya tawanan ew qas 
zêde kiriye ku "heta kesek pirtûk 
an helbestekê bixwîne, tometa 
dijberîkirin ligel hikûmet û Wîla- 
yeta Feqîh û heta îslamê jî lê 
didin, wate heta aliyê olî jî zêdeyî 
tometê dikin." 

Li welatên demokrat ti aliyek 
nikare dest bixe nav karûbarên 
dezgeha dadwerî, lê Nûrîzade di- 
bêje: "Dezgeha dadweriya herî si- 
yasî ya Cîhanê ya Komara Îslamî 
ya îranê ye." Mêrhperwer jî 
bawer dike serxwebûna dezgeha 
dadwerî jî nikare pirsê çareser 
bike "Ji ber dezgeh bi xwe jî wek 
desthilatdarên rejîmê difikire" 

Roja 9'ê Cotmeha 2010'an pa- 
rêzerê Kurd, Nesrula Nesrî, di bû- 
yerek trafîkî ya gumankirî de 
canê xwe ji dest da, ku bi bawe- 
riya hin kesan ev ji bo guşarxis- 
tina ser parêzeran senaryoya 
Hikûmeta îranê ye, ji ber ku Nav- 


Elî Mêhrperwer 


borî parêzerê çalakvanê siyasî yê 
Kurd îhsan Fetahiyan bû ku ji 
aliyê hikûmeta îranê ve hate dar- 
vekirin. 

Nûrîzade desthebûna îranê li 
nav bûyerê bi dûr nizane: "Gelek 
mînakên wiha ji aliyê îranê ha- 
tine kirin wek kuştinên sala 
1977'an û kuştina Dr. Berzende 
Saniî, Dr. Ehmed Mîrelayê, Hacî- 
zade ku hikûmet serê wî û zarokê 
wî birî." Navborî herwiha eşkere 
kir "îran bi kuştina çend parêzer 
û kesayetiyên siyasî dixwaze 
kesên din bêdeng bike." 

Bêtiriya pisporên karûbarên si- 
yasî û çalakvanên mafê mirovan, 
dibînin ku parastina girtiyên si- 
yasî karekî zehmet e û bawer 
dikin her ku parêzerek nikare 
dosya girtiyên siyasî bigirin stûyê 
xwe. Elî Mêhrperwer dibêje: "Ki- 
kûmet guşarê dixwe ser parêze- 
ran ku dosya girtiyên siyasî 
negirin stûyê xwe." 


"CHP’ê ji ber ku Kurd nedîtin, winda kir 


Medya Deniz 

K evneparlamenterê CHP'ê yê 
Colemêrgê Esat Canan gu- 
hertinên ku niha di CHP'ê de 
dibin ji Rûdawê re nirxand û got 
ev bûyer ne tenê wek guhertina 
kadroyan e, lê guhertineke îdeo- 
lojîk e û dom kir. "Ji bo demok- 
rasî û nûjenîye deriyekî nû 
vedibe." 

Kevneparlamenterê CHP'ê yê 
Colemêrgê Esat Canan bûyerên 
ku ev çend rojên di nava CHP'ê 
de diqewimin wek xirabûna ava- 
hiyên tirsê nirxandû got "CHP ji 
mêj de li dijî gihertinê li berxwe 
dida, bûbû partiyeke statukopa- 
rêz û muhafazakar. Nikaribû li 
hemberê guherînên ku li Tirki- 
yeyê çêdibin, rawesta. Divê ew 


avahiyên tirsê ku di nava xwe de 
ava kiribû, xira bikirana." 

Esat Canan sedemê qelsbûna 
CHP'ê ya li Kurdistanê jî nirxand 
û got "CHP xwe dûrê siyaseta 
Kurd kir, lewma li Kurdisanê ne- 
karî pêşde here." 

Canan wiha axifî: "CHP nikare 
di nava Kurdan de belav bibe, 
jiber ku bang li Kurdan nake. Li 
şûna ku bi gelan re biaxife, diçe 
bi leşkeran re diaxife û ji bo wan 
siyasetê dike." 

Kevneparlamenter Esat Canan 
da zanîn ku partiyek ku bixwaze 
li Tirkiyeyê pêşkeve û bibe xwe- 
diyê hêz, divê pirsgirêka Kurd 
bipejirîne. Canan gotinên xwe 
wiha dirêj kir: "Partiyên ku xwe 
dûrê pirsgirêka Kurd bikin nika- 
rin berdewam bikin, wê têk 


biçin. CHP di pirsgirêka Kurd de, 
ku her kes ji aliyekî ve nav lê 
dike, bê deng û bê siyaset mabû. 
Hê jî bi siyaseta nijadperestî nê- 
zîkê pirsgirêkan dibin. CHP ji 
Kurdan deng nestendiye, ji bo 
denga bistîne divê di pirsgirêka 
Kurd de siyaseteke çareserî der- 
xine. Divê CHP ne hevalbendê 
burokratan û leşkeran be, heval- 
bendê bindestan be." 

"Zimanê me jî wek me 
girtîye" 

Esat Canan Doza KCK'ê jî nir- 
xand û got "ev doz şerma miro- 
vatiyê ye. Jiber ku nasname û 
zimanê Kurdan dîl hatiye girtin." 
Canan bibîrxist ku li vî welatî 


20mîlyon kes bi kurdî diaxi 
fin lê di dadgehê de kurdî 
wek zimanekî nenas tê bi- 
navkirin. Canan wiha 
axifî: “Ligel ew dizanin 
ev polîtika biserna- 
keve, dîsa didomî- 
nin. Dixwazin 
Kurdan bixapînin, 
çareseriyê dirêj 
bikin û Kurdan 
aciz bikin. Her- 
çiqas ew me dîl 
jî bigrin, zimanê 
me jî qedexe bikin, em dikarin 
malên xwe bikin wek dibistan. 
Vî gelê êdî têk naçe." 

Canan ji bo çareseriya pirsgi- 
rêka Kurd bang kir ku her kes çi 
ji destê wî tê, bila bike û got 
agirbesta PKK'ê ji bo Tirkiyeyê 



hem şans û hem jî test e û divê 
agirbest bibe dualî, bendava hil- 
bijartinan bibe %5 û girtiyên 
KCK'ê bên berdan. Esat Canan 
da zanîn ku ew di hilbijartina 
dahatû de dixwaze bibe endamê 
BDP'ê. 

30 hezar malbatên Kurd 
ji Mûsilê reviyane 


Ahmet Dere 


Piştî rûxana rejîma 
Baasê, bi hezaran 
malbatên Ereb ji 
seranserê îraqê berê 
xwe dane Mûsilê û de- 
mografiya bajêr û nav- 
çeyên wê diguherînin. 

Newzad Mehmûd Silêmanî 

P iştî hilweşîna desthilata Sad- 
dam Huseyîn, ji bo Kurdên Pa- 
rêzgeha Neynewa êşa Kurdbûnê 
duqat bû. Berpirsê Liqa 14'ê ya 
PDK'ê li Mûsilê, Xesro Goran, diyar 
dike ji ber ku Ereban bi grûp berê 
xwe dane Neynewa, rewşa demo- 
grafîk li wir hatiye guhertin: "Ereb 
zêdetir û Kurd kêmtir bûne. Teva- 
hiya îdare û fermangeh ji aliyê Lîsta 
Hedba hatine kontrolkirin û des- 
tekî siyasî li pişt anîna bi hezaran 
malbatên Ereban e." 

Li gor serkirdên Kurd, siyaseta 
Erebkirinê yek ji zulmên herî 
mezin ên rêjîma pelixî ya Saddam li 
dijî gelê Kurd bû, lê wek rayedarên 
Kurd li Parêzgeha Neynewa behs 
dikin, ev polîtîka li hinek navçeyan 
gihiştiye rewşa reşbîniyê. 

Li gor berpirsê malbenda Ney- 
newa ya YNK'ê, Herêm Kemal Axa, 
"piştî hilweşandina Saddam 14 
hezar binemalên Ereb ên Sunnî ji bo 
parêzgeha Neynewa hatine anîn û 
zêdeyî 30 hezar malbatên Kurd ên 
parêzgehê ji aliyê terorîst û paşma- 
yên Saddam hatine derxistin û koç- 
kirine." Herêm Kemal Axa got: 
"Kurd li Kerkûkê zêde ne, me Ker- 
kûk kir bajarê bihev re jiyanê, lê li 
Mûsilê Ereb bûne gef li dijî Kurdan." 

Li gor amarên ku Rûdawê ji ber- 
pirsên îdarî yên navçezê wergir- 
tine, ji van 30 hezar malbatên ku ji 
parêzgeha Neynewa hatine derki- 
rin, 16 hezar çûne Duhokê, 13 
hezar çûne Hewlêrê û 800 jî berbi 
Parêzgeha Silêmaniyê reviyane. 
Berpirsekî siyasî yê navçeyê di vî 
warî de pirseke tehl ji serokatiya si- 
yasî ya Kurd dike: "Heta kengî em ê 
xwe bêdeng bikin, gelo di dema 
desthilata Saddam de bi qasî van 5 
salan zordarî li Kurdan hat kirin?" 

•••••••••••••••••••••••••••••••••• 

"Erebên Sûnnî yên Besra 
jî hatine Mûsilê" 

Di hilbijartinên parlamentoyê 
yên 2009'an de û yên civatên pa- 
rêzgehan ên borî de, hejmara rû- 
niştvanên Parêzgeha Mûsil 3 
milyon û 200 hezar bû. Bi vî awayî 
jî hejmareke zêde ya endamên Par- 
lamentoya îraqê ji vê parêzgehê 
bûn. Herêm Kemal Axa anîna van 
14 hezar malbatên Ereb li ser zêde- 
bûna rêjeya dengderan wek der- 
beke kuştinê binav dike: "Erebên 
Sûnnî yên Telaferê hemû hatine 
Mûsilê, hemû ew Erebên ku berê bi 
armanca Erebkirinê anîbûn Şengal, 



Di çend salên dawî de 30 hezar malbatên Kurd ji Mûsilê hatine derxistine 


Şêxan, Zummar û Mexmûr û Başîk, 
hemû hatine bajarê Mûsilê. Li ti ba- 
jaran bi qasî Mûsilê Ereb nehatine 
bicihkirin. Erebên Sunnî yên Bes- 
rayê jî hatine Mûsilê." 

Li Neynewa ji tevahiya 35 fer- 
mangehên îdarî 16'an îdare boykot 
kirine û ji tevahiya 9 qezayan jî, 6 di 
sînorê navçeyên cihê nakokiyê yên 
madeya 140'ê de ne. Berpirsên 
Kurd li navçeyê diyar dikin ku li van 
navçeyên ku boykota îdareya Mû- 
silê kirine, rêjeya Kurdan zêde ne- 
bûbe, kêm jî nebûye, ji ber nehatine 
derxistin û koçberkirin. Lê li parêz- 
geha Mûsilê rêjeya Kurdan pir kêm 
bûye û zêdeyî 30 hezar malbatên 
Kurd hatine derkirin. 

Di Mijdara 2009'an de parêzgarê 
Neynewa Esîl Nucêfî xwest serdana 
Başîk, Telkêf û Telafer bike, lê ji aliyê 
xelkê hat kevirbarankirin û rê li ber 
hat girtin. Ev aciziya Kurdan ne bê- 
bingeh e, ji ber - wek Rêvebirê Na- 
hiya Başîk, Zenûn Yûnis, destnîşan 
dike - ji dema boykota îdarê hatiye 
kirin, projeyeke xizmetguzariyê jî ji 
bo van navçeyan nehatiye pêşkêşki- 
rin: "Başîk mezintirîn nahiya Ney- 
newa ye û 115 hezar kes lê dijîn, 
butçeya me 13 milyar Dînar bû, 
kirin 3 milyar û nîv. Hikûmeta He- 
rêma Kurdistanê jî li me napirse 'em 
ji dêr û ji mizgeftê' bê beş mane." 

..... 

"Ji bo Mûsilê îdareyeke 
taybet pêwîst e" 

Di çend salên borî de, Kurdan li 
Mûsilê zehmetiyeke zêde bi destê 
alîgirên Nuceyfî û paşmayên Sad- 
dam û terorîstan kişandin. Berî 2 
salan 24 karkerên Êzîdî ku xelkê 
Başîk bûn, ji aliyê terorîstan hatin 
serjêkirin û li Mûsilê jî komkujî dijî 
Kurdan hatin kirin. Niha jî kontrol- 
kirina îdareya bajêr ji aliyê Hedba 
tê kirin, loma dorpêç û guşarên 
zêde li ser Kurdan tên kirin. 

Endamê Lîsteya Birayetî ya Ney- 
newa Dereman Xetarî got: "Hedba 
bi kêfa xwe butçê xerc dike û tiştekî 
pir kêm dide navçeyên Kurdnişîn." 
Xesro Goran jî dibêje ku çareserki- 
rina vê rewşê ew e ku Hikûmeta 
Herêmê wek Germiyan ji bo van 
navçeyan îdareyeke taybet ava 
bike: "Ger Hikûmeta Herêma Kur- 
distanê wek Germiyan îdareyekê ji 
bo Mûsilê veneke, rewş nayê kont- 


rolkirin û wê Neynewa ji destê me 
derkeve." Navborî amaje dide veki- 
rina xwendingeheke kurdî li Başîk 
û dibêje: "Ev cara yekemîn e xwen- 
dingeheke kurdî tê vekirin, lê di bin 
nerdewana xwendingeha erebî de 
dixwînin û ger baran raweste, ev 
xwendin jî radiweste." 

Destê siyasî li pişt Erebkirina 
Kerkûkê eşkere ye û wek ku berpir- 
sên ewlekariya bajêr ji Rûdawê re 
diyar kirin, di dijayetîkirina gelê 
Kurd de, terorîst û Erebên şovenîst 
bi awayekî sergirtî xwedî heman 
helwest in. 

Herêm Kemal Axa dibêje ku par- 
lamenterekî berê yê Ereb li Mûsilê 
di kitêbekê de behsa metirsiya ser- 
jimêriyê dike û li gor wî, serjimêrî 
cih û rêya hêzên berxwedanê eş- 
kere dike. Axa pirsî: "Ev ne hema- 
hengiyeke rasterast e?" Xesro 
Goran jî dibêje: "Armancek li Ney- 
newa heye, ew jî kêmkirina rêjeya 
Kurdan e." Herwiha hemû berpir- 
sên Kurd hemfikir bûn ku boykot- 
kirin zerer daye Kurdan, lê gotin 
'neçarî' ye jî. Xesro Goran wiha 
axivî: "Hedba dixwaze em tenê wek 
moçexwer tevlî îdareyê bibin." 

Bi baweriya Sekreterê Yekîtiya 
Netewî ya Kurdistanê, Xefûr Mex- 
mûrî, niha polîtîka Hedba û karbi- 
destên Ereb ên Mûsilê ew e: 
"Dizanin ku li navçeyê xizmetgu- 
zarî tune û xelk neçar dibin herin û 
bar bikin. Ereban dehif didin û piş- 
tîvanî dikin da bên xanî û zeviyên 
wan bikirin û li wir bijîn." Mexmûrî 
rexne li Hikûmeta Herêma Kurdis- 
tanê girt û got:"Bêkarî li vê navçeyê 
zêde ye û Hikûmeta Herêmê jî bi te- 
vahî ew paşguh kiriye." 

Berpirsê Liqa 14'ê ya PDK'ê li 
Mûsilê, Xesro Goran, gotina Mex- 
mûrî piştrast dike û dibêje: "Ger Hi- 
kûmeta Herêma Kurdistanê çarêka 
tiştê ji Kerkûkê re kir, ji van navçe- 
yan re jî bikira; niha rewş bi vî 
rengî nedibû." 

Di demekê de ku berpirsên Kurd 
ji bo Kerkûkê şiyar bûne, lê der- 
heqê hatina Ereban a bi grûp bo 
Mûsilê ku dixwazin bajêr dagîr 
bikin, bêdengiya Kurdan xeternak 
e. Berpirsekî Kurd li vê deverê got: 
"Ereban çi dixwestin, kirin. Ger se- 
rokayetiya siyasî ya Kurd şiyar 
nebe, dibe ku di demeke kurt de 
Kurd xatirê xwe ji Mûsil bixwazin." 



Li Bakurê Kurdistanê 
Şer û Çareserî 


L i Bakurê Kurdistanê têkoşîna rizgariya 
gelê Kurd ketiye qadekê nû. Bûyerên ku 
diqewmin, bi me dide xuyan ku wê sala 
2011'an ji hin nûjeniyan re malxoyîbike. En- 
camên rewşa li vê parçeyê welatê me, dikare 
li ser hemû gelê me bandorê çê bike. 

Roja l'ê Mijdarê, bi daxuyaniyekê, KCK 
agirbesta yekalî heta piştî hilbijartinên giştî, 
ku wê di 12'ê Hezîrana 2011'an de pêkbên, dirêj kir. Ev tê wateya 
ku wê heta 8 mehan hêzên HPG'ê êrişan nebin ser hêzên dewletê, 
lê bi agirbesta yekalî kes nikare bêje «bi rastî wê şer raweste», 
jiber ku ne diyar e ka wê Artêşa Tirk dev ji operasyonan berde an 
na. Li gor daxuyaniya KCK'ê, eger li dijî gerîla êriş çê bibin ew ê 
xwe biparêzin, lewre mirov nikare bêje wê bi temamî şer raweste 
û heta meha Hezîranê rewş pir aram bimîne. 

Di aliyê din de, ji derveyê hêzên HPG'ê, xeteriya ku wê TAK ça- 
lakiyan bike her tim heye. Çawa ku roja 31'ê Cotmehê TAK'ê li 
Stenbolê çalakî pêkanî, dibe ku di rojên pêş de jî bi heman awayî 
çalakiyên din pêk bên. Dîsa, çalakiya TAK'ê dikare ji provokasyo- 
nan re jî deriyan veke, hêzên tarî yên weke Ergenekonê jî, dikarin 
bi navê TAK'ê mudaxaleyê pêvajoyê bikin. Lewma ez dibêjim ev 
pêvajo pir hesas e, dibe ku bûyerên pir xeter biqewmin û hêviyên 
aştiyê û yên ji bo çareseriya pirsgirêka Kurd wenda bibin. 

Birêz Abdullah Ocalan diyar kiriye ku ew bi rayedarên dewletê 
re niqaşan dike. Li gor heman daxuyaniyan dibe ku asta heman 
niqaşan bigehêje guftugoyan. Eger di navbera rayedarên dewletê 
û Abdullah Ocalan de giftûgo çê bibin, bêguman ev tişteke baş e û 
dikare derî li pêvajoya çareseriyê vebike, lê ez di vî warî de zêde 
bihêvî nîn im, li gor daxuyaniyên rayedarên hikûmeta AKP'ê û yên 
dewletê, wisa dixuyê ku ew dixwazin pirsgirêka Kurd di çarçova 
berjewendiyên dewletê de «çareser» bikin. 

Sekinandina şer daxwaza pir derdoran e. Di cîhanê de êdî pirs- 
girêk bi diyalog û giftûgoyan çareser dibin. Di daxuyaniyên raye- 
darên KCK'ê de jî heman tespît têne dîtin, lê mixabin, nêzîkatiya 
Dewleta Tirk wisa nîn e, ew dixwaze, beriya her tiştî serî bi Kur- 
dan bide danîn. Lewma niha li Amedê doza KCK'ê tê dîtin û li wê 
derê, di şexsiyeta 151 siyasetmedarên Kurd de dozger dixwazin 
serî bi Kurdan bidin tewandin. (Navê min jî di nava wan 151 siya- 
setmedarên Kurd de ye). Lê digel hemû qelpiyên rayedarên Tirk, 
girtiyên vê dozê serî natewînin, doza xwe ya me hemûyan dipa- 
rêzin. 

Belê, agirbesta yekalî ya KCK'ê gavekê baş e, lê ew nayê wateya 
ku wê çareseriyê biafirîne. Di vê pêvajoyê de karê derdorên de- 
mokratîk û yê aştîxwazan pir giring e. Di pêvajoyên wisa de, rola 
înisiyatîfên sivîl pir biwate ye. Herwiha di qada navnetewî de jî 
divê cur be cur çalakiyên aştîxwaz bên lidarxistin, bi vî awayî li 
ser siyaseta dewleta tirk de bandor çê bibe. 


REKLAMA WE 

dikare li vir be! 


Rojnameya Rûdawê bi erzanî 
reklam û peyamên we dighîne 
bi hezaran sermayedar û 
xwendevanên Kurd 

Serî li me bidin: 

Buro:+49 (0)221-26 00 4002 
Mobil: 0152-54 86 5621 
e-mail: rudawname@googlemail.com 

Sîrwan H. Berko Berlîn 

B i hefteyan e ku li Almanyayê 
guftûgoyek dirêj li ser înteg- 
rekirina biyaniyan di civata 
Alman de, tê kirin. Ji bo vê ar- 
mancê hefteya buhurî li Berlînê 
çaremîn Zîrveya întegrasyonê 
pêk hat. Serokwezîra Federal 
Angela Merkel 120 kes ji dewlet, 
wîlayet, beledî, dezgeh û kesên 
prîvat vexwendî vê zîrveya di 
avahiya ciyê xebata xwe de ki- 
ribû. Mehmet Tanriverdî yek ji 
wan bû. Ew serokê BAGIV e, 
ango Yekîtiya Xebatê ya Federal 
a Dezgehên Koçberan. Ev cara 
duyem bû ku Kurd ê 48-salî ji 
bajarê Gie&enê beşdarî Zîrveya 
întegrasyonê dibe. Ji bilî Yûnanî, 
Ermenî, Aşûrî û Serbî herwiha 
dezgehên Kurd ên wek KOM- 
KAR'ê endamên BAGIV'ê ne. Ji 
120 beşdarvanên Zîrveya înteg- 
rasyonê Mehmet Tanrîverdî tek 
beşdarvanê esilkurd bû. Bere- 
vajî gelek beşdarvanan, ku wek 
nûnerên dezgehên Tirk hatibûn 
vexwendin, nûnerên Kurdan 
beşdarî vê civîna girîng nebû- 
bûn. 

Tanriverdî vê yekê rexne dike û 
dibêje: "Ev şaşitiya hikûmeta fe- 
deral e. Çimkî Kurd ji hemû biya- 
niyan bêtir amade ne ku di civata 
Alman de bi cî bibin. Ne dewleta 
wan heye û ne jî alavên wan ên 
ragihandinê hene, ku bandorê li 
ser wan pêk bîne, mîna Tirkan." Ji 
ber vê yekê Tanriverdî dibîne ku 
Kurd vekirî ne ji bo întegrasyonê. 
Ji ber vê yekê Tanriverdî, ku xwe- 
diyê şirketeke makîneyan e û 
pênc kes li cem wî kar dikin, ji 
Wezîra Dewletê ya Karê Koçberî 
û întegrasyonê Maria Bohmer 
xwest ku cara bê nûnerên saziyên 
Kurd jî vexwendî Zîrveya înteg- 


Li Berlînê 'Zîrveya Integrasyonê' bêyî Kurdan pêk hat 


Mehmet Tanriverdî: Herî bêtir Kurd 
amade ne ku întegreyî civaka Alman bibin! 


Ji bo Zîrveya întegrasyonê ji Kurdan tenê Tanriverdî hat vexwen- 
din, ew jî serokê BAGIV e ku tê de nûnerên gelek netewan hene. 



Ji gelek netewan û saziyên wan 120 nûner tevlî Zîrveya întegrasyonê ya li Berlînê bûn 


rasyonê bikin: "Bohmer soz da 
min, ku ew ê li ser vê meseleyê bi- 
fikirin. Hêvîdar im ku ew şaşitiya 
xwe sererast bikin." 

Berî Zîrveya întegrasyonê An- 
gela Merkel gazin ji kêmasiyên li 
cem biyaniyan kirin. Li gor wê za- 


rokên ji malbatên esilbiyanî du 
caran bêtir ji zarokên esilalman 
bêyî ti perwerdeya pîşeyî ne. Piştî 
Zîrveya întegrasyonê Merkel 
xweşbîntir bû. Wê eşkere kir ku 
tiştê ku di 30 salan de nehatiye 
kirin, Almanya wê di deh salan de 


bike. Ew zelaltir bû û got: "Em ê 
di pênc ta heft salên bê de li Al- 
manyayê derfetê bidin herkesê 
ku dixwaze beşdarî kursên înteg- 
rasyonê bibin - ku hejmara wan 
1,8 milyon e - ku kursekê peyda 
bike." Demeke kurt piştî hevdî- 


tinê, Wezîrê Hundir ê Bayern Jo- 
achim Herrmann doza zêdekirina 
pereyên ji bo kursên întegras- 
yonê kir. Wî diyar kir ku armanca 
Angela Merkel, ku ta 2015'an ji 
bo hemû koçberan kursên înteg- 
rasyonê misoger bike, têrê nake. 
Siyasetvanê CSU ji hikûmeta fede- 
ral xwest ku divê ew bêtir bike. 

Partiyên opozîsyonê Zîrveya 
întegrasyonê weke siyaseta sem- 
bolan rexne kirin. Serokê Partiya 
Keskan Cem Ozdemîr diyar kir ku 
ew Zîrveya întegrasyonê tenê 
hevdîtinek bû û armanca wê ew 
bû ku ji bo raya giştî eşkere bike 
ku hikûmet di ware întegrasyonê 
de çalak e. Lê Ozdemîr got ku hi- 
kûmet vî tiştî nake. Mehmet Tan- 
riverdî ji BAGIV'ê xwedî nerîneke 
cuda ye: "Baş e ku mirov rasterast 
bi serokwezîr û wezîran re dia- 
xive, di avahiya serokwezîra fede- 
ral de, ku dilê dewleta Alman ye. 
Ji aliyekî din ve em li hêviyê ne ku 
gavên konkrêt bên avêtin." Ji bo 
avêtina van gavan wê di nava sal 
û nîvekê de deh komên xebatê 
bên sazkirin. Mehmet Tanrîverdî 
ê esilkurd jî wê di nav vê xebatê 
de cî bigire. 


Haya KOMKAR'ê 
ji "Zîrveya 
întegrasyonê" 
tune 


Koln (Rûdaw) - Derbarê "Zîr- 
veya întegrasyonê" (Integrati- 
onsgipfel) de Rûdawê xwest 
helwesta saziyên Kurdan li Al- 
manyayê werbigre. Serokê 
KOMKAR.eu, Kovan Amedî, ji bo 
Rûdawê got "zêde haya min ji 
wê meseleyê nîne, ez ne di wê 
civînê de bûm û ez naxwazim 
tiştekî şaş bêjim." Amedî amaje 



da wê yekê ku îhtimal e hevalên 
wan ên Berlînê hatibin vexwen- 
din, "Loma baştir e hûn pey- 
wendiyê bi wan bikin, ew nêzîkî 
wê derê ne û zanyariyên baştir 
li cem wan hene." Kovan Amedî 
ne di wê baweriyê de ye ku se- 
dema bangnekirina Kurdan, la- 
waziya saziyên wan be. Lê 
Serwet Dişçî ji buroya KOM- 
KAR.eu ya Berlînê dibêje ku "se- 
dema nevexwandina Kurdan 
peywendiya dewleta Alman û 
Tirk e, sedema din jî ew e ku 
hîna jî Kurdan xwe weke gelekî 
nedaye qebûl kirin." Dişçî diyar- 
kir ku ew sala par jî nehatine 
vexwendin û ew dijî vê yekê 


derketibûn: "Me sala par name 
ji hikûmetê re şand, lê mixabin 
bersiv nehat dayîn. Em ê vê carê 
digel hemû komeleyên Kurdan 
ji çapemeniyê û hikûmetê re 
daxwaziyekê bişînin." 
îsal saziya NAVEND'ê jî ji bo 
"Zîrveya întegrasyonê" neha- 
tibû vexwendin. Serokê NA- 
VEND'ê, Metin Incesu, got "di 
5'ê Cotmeha 2010'an de Wezîra 
Dewletê Maria Bohmer hevdîti- 
nek pêkanî û em jî beşdar bûn, 
lê nizanim ji ber çi em ji bo "Zîr- 
veya întegrasyonê" ya li Berlînê 
nehatine vexwendin?!" Metin 
Incesu dibêje sedema nedawet- 
kirina saziyên 


Kurdan ne lawaziya wan e, ew 
guman dike ku hin aliyên Alman 
nexwestine dilê Tirkan ji wan 
bimîne, loma ti aliyên Kurd 
bang nekirine: "Me li ser vê mi- 
jarê nameyek ji Wezîra Dewletê 
re şandiye û em li benda bersivê 
ne, ger di van rojan de bersiv 
nehat, em ê nameyekê ji hemû 
aliyên Alman re bişînin û gilî û 
rexneyên xwe vebêjin û em ê 
daxuyaniyekê jî biweşînin." 
Rûdawê herwiha gelek caran 
hewl da ku peywendî bi YEK- 
KOM'ê re deyne, lê ti bersiv 
nebû, herwiha telefonên serok û 
cîgirê wê saziya Kurd jî her girtî 
bûn. 


Malbata Xidoyev naxwaze 
vegere Ermenistanê 


Holanda (Rûdaw) - Li Holanda 
malebatek Kurd bi dersînorkirina 
Ermenistanê re rû bi rû ye. Yek ji 
Endamên Malbatê dibêje ku ew 
nizanin çima wan vedigerînin wir. 
Grubek ji welatiyên Holandayê 
biryar dane ku rê ji dersînorkirina 
malbata Xidoyêv bigirin. 

Malbata Xidoyêv ku Kurd e û li 
bajarokê Dîrkis Horin li Bakûrê 
Holanda dijîn. Ev malbata a 5 
kesî ku ji dayîk û bav û du xort û 
keçekê pêk tê ditirsin ku bi zorî 
bo Ermenistanê bên şandin. 

Dema di sala 2000'an de mal- 
bata Xidoyêv hat Holanda û dax- 


waza mafê penaberiyê kir, se- 
dema terkkirina Ermenistanê 
vegerandin ser çewisandina 
Kurdan "Ji bo şopandina Kurdên 
rûniştiyê vî welatî bernameyek 
sîstematîk a Hikûmeta Ermenis- 
tanê heye." Li gor gotinên mal- 
bata Xidoyêv endamekî malbata 
wan li Ermenistanê di bin îşken- 
ceyê de hatiye kuştin. 

Wezareta Koçber û Guncan- 
dina Holanda "IND" di sala 
2003'an de mafê penaberiyê bo 
malbata Xidoyêv red kir. Lê heta 
sala 2006'an ev malbat li benda 
biryarek nû ya wezaretê sekinî. 


Sedema nepejirandina dax- 
waznameya vê malbatê ew e ku 
ew di sala 1999'an de li Alma- 
niya û piştre jî li Belçîka dax- 
waza mafê penaberiyê kirbûn, lê 
daxwaza wan hatibû red kirin. 
Hikûmeta Holanda jî jiber pey- 
mana ku di navbera welatên en- 
damên Yekitiya Ewrûpa de îmza 
kiriye, nikare mafê penaberiyê 
bidekesekê/î ku berê ji aliyê 
welatekî din ê Ewrûpî ve dax- 
waza penaberiya wê/î hatibe 
redkirin. 

Piştî ku Hikûmeta Holanda bi 
fermî daxwaz ji Balyozxaneya 



Ermenistanê li Holanda kir, mal- 
bata Xidoyêv verbigire û bişîne 
Ermensitanê, Balyozxanê ew 
daxwaz red kir. Ev jî bû derfetek 
bo hevalên Holendî ên malabata 
Xidoyêv ku daxwaza dana mafê 
penaberiyê li ser bingeha miro- 
vahiyê bidin vê malbatê. Ev dos- 
tên Holendî ji destpêka îsal 
mesrefa rûniştin û xwarin a mal- 
bata Xidoyêv girtine stûyê xwe. 

Di meha Nîsan a îsal de polîsê 
Holanda, bi armanca şandina 


wan bo Ermenstanê êrîş kir ser 
mala Xidoyêv, lê bi serneket. 
Keça Cemal Xidoyêv, Gulistan ji 
medyayên Holendî re got: "Di 
sala 1992'an de poilîsê Ermensi- 
tanê jî wek niha bêhurmetî bi 
me kir û hemû tiştên me birin, 
sûcê me jî tenê Kurdbûn bû.." 

Wezareta Koçber û Guncan- 
dina Holanda di derbarê pêşeroj 
û çarenivîsa vê malbata Kurd de 
heta niha ti biryarek nû negir- 
tiye. 

Dadgeha Londonê û Wezareta Navxweyî di derbarê biryara Baybaşîn de lihev nakin 

Dadgeh dibêje azadî, wezaret dibêje dersînorkirin 


Piştî bêtawan derke- 
tina Abdullah Bay- 
başîn, parêzerên wî 
hewl didin ku 'Bir- 
yara ne dadmend a 
Hikûmeta Brîtanya' 
bi rêya yasa betal 
bikin. 


London (Rûdaw) - Dadgeheke 
bajarê Londonê bazirganê Kurd ê 
girtî, Abdullah Baybaşîn, wek bê- 
tawan da naskirin û biryara azad- 
kirina wî da, lê hikûmeta 
Brîtanya wî azad nake û biryara 
dersînorkirina wî da. 

Roja 22'yê Cotmehê dadgeha 
Woolwich Crown Court a li bajarê 
Londonê biryara xwe ya di de- 
barê Baybaşîn de da, lê piştî çend 
demjimêran Wezareta Navxwe ya 
Brîtanya ragihand ku Baybaşîn bi 
mebesta dersînorkirina ji bo Tir- 
kiyê vediguhêze zîndaneke 
demkî. Li gor daxuyaniya Weza- 


«1 




Abdullah Baybaşîn 

reta Navxwe ya Brîtanya mabûna 
Baybaşîn li Brîtanya ji bo vî we- 
latî cihê metirsiyê ye û aramiya 
Brîtanya dixe bin metirsiyê. 

Baybaşîn ku di sala 2006'an de 
bi 22 sal zîndankirin hatibû meh- 
kumkirin, ji aliyê polîsên Brîtanya 
tê tometbarkirin ku ji sedî 90'ê 
bazirganiya eroînê ya li Brîtanya 
di destê wî de ye. Medya Brîtanî 
jî wî wek 'mêrê tirsnak' dide 
nasîn, lê piştî nasandina wî wek 


bêtawan ji aliyê dadgehê ve, rû- 
pelekî nû di jiyana Baybaşîn de 
destpê dike. 


Bira li Holenda û malbat 
li Brîtanya ye 

Malbata Baybaşînan berê jî bûbûn 
mijara giring a medyaya Ewrûpa, ne- 
maze piştî desteserkirina birayê Abdul- 
lah, Huseyîn Baybaşîn û mehkumkirina 


wî di sala 2001'an de li Holenda bi 20 
sal zîndan. Huseyîn Baybaşîn li Ewrûpa 
wek 'împaratorê eroînê' dihat naskirin, 
û serdarê malbata Baybaşînan bû. Her- 
wiha li gor daxuyaniyên polîsên Brîtanî 
û Holendî, toreke berfireh a bazirganî- 
kirina madeyên hoşber li Ewrûpa û 
Rojhilata Navîn damezrandiye. 

Malbata Baybaşîn ku ji navçeya 
Lîce yê ser bi bajarê Amedê ne, di 
salên 90'an de berê xwe dane Brî- 
tanya û li Londonê niştecih bûn. 
Ji ber karê bazirganî û pişteva- 
niya çalakiyên PKK'ê bûbûn na- 
vekî naskirî li vî bajarî. Kanala 
BBC raporek derbarê malbata 
Baybaşîn weşand û got: "toreke 
berfireh a mafyayê ava kirine ku 
li seranserê Ewrûpa çalak e." 

Piştî girtin û mehkûmkirina 
Huseyîn Baybaşîn, birayê wî Ab- 
dullah wek cîgirê wî hate pêş. Di 
2004'an de hikûmeta Brîtanî 
mafê penaberiya siyasî da Abdul- 
lah û endamên malbata Baybaşîn. 
Wê demê di medyayê de wiha hat 
belavkirin ku Abdullah li ber dad- 
geheke Brîtanî eşkere kir ku dana 
mafê penaberiya siyasî bo vê mal- 
batê li ser bingeha pêkhatinekê 


bû ku birayê wî Huseyîn li girtî- 
gehê kiribû. Ji bo vê jî biryar ha- 
tiye dan ku hikûmeta Brîtanya ji 
bo endamên malbata Baybaşîn 
"stargeheke aram" misoger bike 
û ew jî ji aliyê xwe hurdekariyên 
desthebûna karbidestên mezin 
ên wê demê yên Tirkiyê di bazir- 
ganîkirina madeyên hoşber de li 
Ewrûpa eşkere bike, lê dû re di 
2006'an de Abdullah Baybaşîn 
hat mehkûmkirin û ji bilî tometa 
bazirganîkirina bi eroînê, tometa 
kuştin û bazirganîkirina mirovan 
jî ket situyê wî. 

Niha piştî bêtawan derketina 
Abdullah Baybaşîn, parêzerên wî 
hewl didin ku 'Biryara ne dad- 
mend a Hikûmeta Brîtanya' bi 
rêya yasa betal bikin. Di reakisyo- 
nekê de Ahmet Baybaşîn (43) ku 
birayê Huseyîn û Abdullah e, bo 
rojnameya The Times a Brîtanî 
got: "ev tometbarkirineke zalim 
e, dema dibêjin ji sedî 90'ê bazir- 
ganiya eroîna li Brîtanya di destê 
birayê min de ye. Dadgehê jî îspat 
kir ku bêguneh e, loma niha ça- 
verê dikin ku wî azad bikin û ve- 
gere nav me û mala xwe." 


Kurdên Swêdê piştgiriya 
Kurdên bênasname dikin 

Federasyon Komeleyên Kurdistanî li 
Swêdê dixwaze bala Swêdiyan bikşîne 
ser pirsgirêkên Kurdan, ji bo ku di 
Parlamenê de piştgiriyê Kurdan bikin. 


Silêman Alîxan 


L i Swêdê di 13'ê Mijdar a 
2010'an de bi beşdariya Kurd 
û Swêdiyan rojek ji bo Kurdên Sû- 
riyê tê lidarxistin. Aliyên ku di ro- 
jêde cîh digrin wê dîtinên xwe ji 
bo çareseriya pirsgirêkan vebê- 
jin. Seroka Federasyona Kurdên 
Swêd rgot ew dixwazin pirsgi- 
rêka Kurdên Rojava zîndî bihêlin, 
û hewl bidin ji bo wan her sal ro- 
jekê sazbikin, lê baweriya hin ali- 
yên Kurd nayê û dibêjin "ev tenê 
propaganda ye.'' 

Federasyona Komeleyên Kur- 
distan li Swêdê bi hevkariya En- 
cûmena Kurdên Sûriyê, rojekê ji 
bo Kurdên Sûriyê amade dike. Di 
rojê de wê rewşa 300 hezar Kur- 
dên bênifûs û biryara 49'an a Se- 
rokatiya Sûriyê ku rê nade 
Kurdan milk û malên xwe ser 
navê xwe qeydbikin, bê nîqaşki- 
rin. Seroka Federasyona Kurdên 
Swêd, Şermîn Bozarslan, ji bo Rû- 
dawê diyar kir ku ew vê rojê bi 
taybet ji bo Swêdiyan çêdikin 
"Em dixwazin bala wan bikşînin 
ser pirsgirêkên Kurdên Sûriyê ji 
bo ku di Parlamena Swêdê de 
piştgiriya pirsgirêka Kurd bikin û 
ji bo çareseriyê bixebitin.'' Bo- 


zarslan herwiha eşkere kir ku 
civîn wê bi zimanê Swêdî be û ew 
ji derveyî Swêdê ti kesî dawet 
nakin "lê her alî û kes dikarin 
beşdarî civînê bibin." 

Bozarslan got ew ê li ser rewşa 
Kurdên Sûriyê fîlmekî dekomentar 
nîşan bidin, ''Paşî çalakvanên 
Swêdî wê dîtinên xwe vebêjin, ka 
her yek dikare çi bike." Seroka Fe- 
derasyona Kurdên Swêdê di wê 
bawerê de ye ku wê tesîra vê çala- 
kiyê hebe ''Dema mirov dûr û kûr 
bifikire, mirov dizane ku bi kêmanî 
wê hin alî haydarî rewşê bibin." 
Ew dibêje ku ev civîn ji bo nasan- 
dina doza Kurd û bi taybet a Kur- 
dên Sûriyê ye û ew bangî Kurdên li 
derve û bi taybetî çalakvanan dike 
ku van pirsan bînin rojevê. ''em ê 
hewl bidin her sal rojekê ji bo Kur- 
dên Sûriyê sazbikin.'' 

"Me bêyî cudahî mêvan 
dawet kirine" 

Endamê Komîteya Encûmeta 
Kurdên Sûriyê li Swêd, Dr. Emîn 
Silêman, dibêje beriya şeş hefte- 
yan wan nûnerên partiyên Kur- 
dên Sûriyê yên li Swêdê 
agehdarkirine ''Me bêyî cudahî 



Tenê Swêdî û aliyên Kurdên li Swêdê ji bo "Rojek ji bo Kurdên bênasname" hatine vexwandin 


hemû alî dawet kirine." Ew da- 
wazê ji Kurdên Rojava dike ku 
xwe organîze bikin û ji bo vê xe- 
batê alîkar bin, baweriya wî jî 
heye ku bandora van çalakiyan li 
ser Hikûmeta Sûriyê çêbibe. 
"Rewş gelekî xerab e, bi taybetî 
piştî ku yasaya 49 derket û li gor 
agahiyan ji sedî 15 heta 30 Kur- 
dên Rojava ji welat koç kirine." Dr. 
Emîn Silêman diyarkir ku encû- 
mena wan di sala 2005'an de ha- 
tiye damezrandin, "îro hemû 
aliyên Kurdên Rojava yên li Swêd 
di bin siha vê encumenê de ne." 

Ji aliyên ku bo beşdarbûnê ha- 
tine vexwendin, Hevkariya Hêzên 
Siyasî yên Kurd û Kurdistanî li 
Swêd, heye. Serokê Hevkariyê 
Şefîq Kaya, dibêje: "Partiyên si- 
yasî û saziyên demokratîk ên 
Swêdê bi awayekî cidî piştgiriya 
doza gelê Kurd kirine, nemaze 
piştgiriya serkeftina Kurdistana 
azad kirine. Wan xebat ji bo Kur- 
dên Sûriyê jî kirine û ez bawerim 
wê baştir jî bikin." Derbarê mijara 


civînê, Kaya dibêje: "Pirsgirêka 
Kurd netewî û demokratîk e, eger 
ew çareser bibe wê pirsên din jî 
nemînin." 

Hevkariya Hêzên Siyasî yên 
Kurd û Kurdistanî li Swêd di sala 
1986'an de hatiye avakirin. Ji der- 
veyî PKK'ê 27 partî û rêxistinên 
her çar perçeyên Kurdistanê tê de 
cih digirin, ji wan 5 rêxistinên Kil- 
dan, Siryan û Aşûrî jî hene. Kaya 
dibêje ku PKK'ê nexwestiye bibe 
endam. Kaya bi hêvî ye û dibîne 
ku di dinyayê de ji bo demokratî- 
zekirina Rojhilata Navîn progra- 
mek heye. "Gelê Kurd dikare bi 
siyaset û xebatên demokratîk bi- 
gihîje mafên xwe." Kaya herwiha 
diyar kir ku ew xebata çekdarî 
nakin, lê ji ti kesî re jî nabêjin şerê 
çekdarî nekin. 


"Divê Kurd serî hildin" 

Lê Serokê Partiya Yekîtiya Kur- 
distan- Sûriye Ebdilbasit Hemo, ji 


bo Rûdawê diyar kir ku agahiyên 
wî yên zêde tune ne: "Li Swêdê 
partiyên Kurd ne zêde ne, ji xwe 
Federasyona Kurdên Swêdê tiş- 
tekî balkêş nekiriye." Li gor wî 
Encûmeta Kurdên Sûriyê li Swêd 
nû avabûye û dixwaze bibêje va 
em jî hene "ango ev çalakî wek 
propagandayê xuya dike." Ebdilb- 
asit Hemo ku li Almanya dimîne, 
dibîne ku lihevcivîna Kurdan tiş- 
tekî baş e, lê dipirse: "Gelo ar- 
manca van partîtî ye yan netewî 
ye? Tiştê giring ew e em Dewleta 
Sûriyê biêşînin ku ji planên xwe 
vegere û cîhan bizane ku ev hikû- 
meteke ne demokrat û bê sûd e.'' 

Hemo di wê baweriyê de ye ku 
divê xebat girseyî û meydanî be. 
"divê em rojane xebatan bikin. Çî- 
roka nifûsê ev 50 sal in heye, 
Kurd niha nema pêwîstî bi wê ni- 
fûsa Sûriyê ne, ji ber niha Kurdên 
Sûriyê dibin penaber û kes nema 
li welat, êdî nifûsa çi? Divê Kurd 
li ser erdê li hundir û li derve tiş- 
tekî bikin, divê serî hildin." 

Çand û Huner 


Rûdaw I Hejmar 70 


Yekbûn ji bo belavkirina berhemên xwe li şîrketekê digere: 

Dewlet hunermendên Kurd dixe rewşeke xerab 




Stranbêj Yekbûn dibêje ku wê bi hunera 
xwe peyama xwe gihandiye û bi navê 
xwe û gelê Kurd ragihandiye ku ew 
tîxwaz in. 

kên be 


Yekbûnê di destpêkê de li tembûrê xist, piştre fêrî piyanoyê bû û hinekî fêrî rîtim û gîtarê jî bû 


Y ekbûn ew hunermenda ku bi 
stranekê gelek hezkirî ji xwe 
re çêkirin, bawer nedikir ku bi vî 
awayî li Başûr bê pêşwazîkirin. 
Stranbêj Yekbûn ji Mêrdînê ye, lê 
li Stenbolê jidayik bûye û ev du 
salin li Almanya ligel hevjînê xwe 
dijî, ew di 12 saliya xwe de derke- 
tiye ser dikê û stranên Kurdî go- 
tine. Yekbûn ji bo Rûdawê behsa 
hunera xwe û sansurên li ser 
strana Kurdî li Tirkiyê kir. 

Rûdaw: Hûn bi tesaduf bûn stran- 
bêj? 

Yekbûn: Di malbatba me de ku 
min hê ji zaroktiyê ve hest diki- 
rin, muzîk pir giring bû. Bavê min 
herdem li stran û muzîka Kurdî 
guhdarî dikir û ne hunermend bû 
jî. Hevalekî bavê min dihat mala 
me û ez û xûşka min dehif didan 
ku stranan bibêjin û digot dengê 
we pir xweşe, loma min ji sala 
1990'î ve dest bi muzîkê kir. 

Hûn ji kîjan amûra muzîkê diza- 
nin? 

Di destpêkê de min tembûr lê- 
xist, piştre li Stenbolê tevî kur- 
seke fêrbûna piyanoyê bûm, 
hinekî fêrî rîtim û gîtarê jî bûm li 
zanîngeha ku min lê dixwend be- 
şeke taybet a deng hebû. 

We ji ku destpê kir? 

Min peywendî bi grûpa Çiya kir, 
wan giringiyeke zêde bi min dan 
û min zanî ku îmkana min heye ez 
xwe bi stran û muzîkê ve mijûl 
bikim. 

Ji bo te wek keçeke Kurd ne zeh- 
met bû li ser sahnê stranan bi- 
bêjî? 

Malbata min piştevaniya min 
kir. Bi taybetî xûşka min pir alîka- 
riya min dikir. 

Û kevneşopî? 

Kevneşopî ji min re nebûn as- 


teng, ji ber ku malbatê pişteva- 
niya min dikir. 

Strana we ya yekem ku we go- 
tiye li bîra we ye? 

Erê, strana hunermend Aram 
Tîgran a bi navê Ay Dîlberê bû, 
min di ahengekê de got. 

Di malbatba we de kesekî din 
hebû ku hunermend be? 

Tenê ez û xûşkeke xwe bûn, lê 
mixabin xûşka min jiber nexwe- 
şiyê nekarî bidomîne. 

Klîpa we ya yekem ku li Başûrê 
Kurdistanê hat naskirin, strana 
'Were were' bû, ev klîpa we ya 
yekem bû? 

Erê. 

Gelo li Başûrê Kurdistanê hezki- 
riyên dengê we hene? 

Mixabin haya min jê nîne, pir 
caran ji Başûr nameyên xweşik 
ên destxweşîkirina berhemên 
min ji min re tên. 

Ti kes di berhemanîna karên we 
yên hunerî de alîkariya we dike? 

Tenê kesên ku min ji nêzîk ve 
nas dikin, hevkariya min dikin. 

Gelo li bakur azadiya gotina 
stranên Kurdî heye? 

Hunermend dikare stranan 
bêje, lê gelek caran dewlet asten- 
giyan derdixe. Min berî çend 
salan konserek saz kir, dewlet li 
ser gotina stranên Kurdî nekarî 
min bixe zîndanê, lê di warê ma- 
newî û darayî de jî ne tenê ez, 
hemû hunermendên Kurd dixin 
rewşeke xerab ger stranan bi 
Kurdî bêjin. 

Niha Dewleta Tirkiyê çawa ligel 
hunermendên Kurd tevdigere? 

Divê li Tirkiyê hunermend dûrî 
siyasetê be, nabe naveroka stra- 
nan siyasî be, ger tu bi Tirkî stra- 


nan bêjî ti kes ji te baştir nîne di 
dîtin û siyaseta wan de. Em gelek 
caran ligel polîsan diketin gotû- 
bêjan, ji me re digotin: baştire 
hûn stranên Kurdî û Tirkî bihevre 


bêjin, lê dilê wan bi axaftin û stra- 
nên Kurdî teng dibû. 

Gelo ti caran li Tirkiyê nerîna 
we weke hunermend hatiye 
standin li ser mijarên çareseriya 
pirsa kurd li Tirkiyê? 

Ew qet naxwazin li me guhdarî 
bikin û pirsa kurd li Tirkiyê çare- 
ser bikin. 

We bi xwe hewl nedaye nerî- 
nekê li ser mafên xwe pêşanî de- 
weletê bikin? 

Me bi hunerê ev nîşan daye û 
peyama xwe gihandiye, me bi 
navê xwe û gelê xwe ragihandiye 
ku em aştîxwaz in, lê dewleta Tir- 
kiyê nexwaze pirsa kurd bi awa- 
yekî aştiyane çareser bike. 

Hûn ne dilgiran in bi bombeba- 
rankirina gundên Kurdistanê û 
kuştina Besoz ji aliyê firokey ên 
Tirkiyê? 

Wek miroveke Kurd pir xemgîn 


dibim li ser zarokên bêguneh 
ku îran û Tirkiye wan dikin ar- 
manca top û firokeyên xwe. 

Strana ‘Jiyan' berhema we ya nû 

ye? 

Min ev stran berî du salan bi 
awayekî zindî li kanaleke televiz- 
yonê gotiye, lê ji bo cara yekem ev 
stran li televizyonên Başûrê Kur- 
distanê hat belavkirin. 

Medya Kurdî piştevaniya we ki- 

riye? 

Erê, li Başûr kanalên hunerî 
piştevaniya min kirin. Ger medya 
nebe hunermend nikare ber- 
hemê xwe bigihîne hezkiriyan. 

Berhemên we yên nû hene? 

Erê, lê pêwîstiya min bi şîrke- 
tekê heye ji bo ku berhemên min 
belav bike. 

Hevpeyvîn: Karzan Heyde 


"Nabe keçên hunermend bi mêrên 
ne hunermend re bizewicin" 


Ebdulla Nihêlî Duhok 

N avê wê yê rastî Ferîdaye, lê 
ji ber ku zêde ji çemê Dîcle 
hez dike, wê navê xwe kir Dîcle, 
ew ji malbata hunermend Kazo 
ye, ku bav û bapîrên wan hemû 
stranbêj bûn. Dîcle piştî du 
salan ji mêrkirinê, ji ber gotina 
stranan biryar da ji mêrê xwe 
yê ji Rojhilatê Kurdistanê cuda 
bibe. Dîcle niha li Duhokê dijî û 
albuma xwe ya yekem amade 
dike ku wê piraniya stranên wê 
ji peyvên Edîb Çelkî bin. 

Dîcle li Wanê li Bakurê Kur- 
distanê jidayik bûye, paşî mala 
wan çûye Rojhilatê Kurdistanê: 
"min di zaroktiya xwe de ligel 
birayên xwe stran digotin û 
diçûm şahiyan. Di 15 saliyê de 
ez zewicîm, lê ji ber ku zilamê 
min tiştek ji azadiyê fam nedi- 
kir, loma min biryar da jê cuda 
bibim." 

Derbarê strangotina li şahiyan 
li Komara Îslamî ya îranê, Dîcle 
dibêje: "her şahiya em diçûnê, 
ger destmala me ne li serê me 
ba, pasdarên îranê em zêde aciz 
dikirin." Dîcle bawer dike ku 
ewê bikare li Başûrê Kurdistanê 
stranbêjiya xwe bipêş bixe: "min 
biryar daye li Duhokê bimînim. 
Dixwazim li vir bizewicim, ger 
xortekî baş ê Duhokî hebe, lê bi 
şertê ku hunermend be, yan jî 


hunerdost be ez amade me pê 
re bizewicim." 

Dîcle biraziya stranbêjê gelîrî 
yê navdar ê Bakurê Kurdistanê, 
Kazo, ye "ne ku Kazo mamê 
mine, lê ew çiqasî dûrî min jî 
bûya, minê dîsa ji stranên wî 
hez bikira. Bi rastî bandora 
deng û stranên wî li ser min 
zêde ye û gava guhdariya stra- 
nên wî dikim, diçim dinyayeke 
din." Dîcle jî wek gelek huner- 
mendên din ên jin xwe hatiye 
berdan, ew dibêje: "hilbijartina 
hevjînî ne dirust bû, loma 
hatim berdan. Nabe keçeke hu- 
nermend bi kesekî ne huner- 
mend re bizewice ku ji hunerê 


fam neke." Ev demeke Dîcle al- 
buma xwe ya nû amade dike: 
"rojane ligel helbestvan Edîb 
Çelkî diaxivim û di demeke kurt 
de ez ê dest bi tomarkirina wan 
bikim, herwiha ligel koma Du- 
hokê lihevhatime ku stranekê 
bi wan re tomar bikim." 

Stranbêj Dîcle niha di fîlmekî 
dilîze: "ev demeke wek aktor 
tevlî fîlmekî Kurdî dibim, lê ni- 
karim navê wî bêjim. Ev du sal 
bûn ji ber nebûna aktorên jin li 
Behdînan karên fîlm rawestiya 
bûn. Piştî ku daxwaz ji min 
kirin, ez tevlî fîl bûm û gelek 
kêfa stafa fîlm jî hat, niha fîlm 
ketiye qonaxa wênegirtinê." 

Hekîm Sefkan 


Gulên Kerkûkê gihiştin Romayê 

Fîlmê Kurd ku behsa evîneke dramatîk û serpêhatiyên jinên 
Rojhilat dike, li Romayê di festîvalekî de hat nîşandan. 


Çand û azadî 




■ * 


Rolê Neclayê aktrîsa Fransiz (Mexrîbî) Mercane Elawî, dilîze. Ferîbûrz Kamkarî (fotoyê biçûk) 


Roma (Rûdaw) - Çîrokeke trajîk 
a evîndarî ya Kurd ku di salên 
1980'an de li bajarê Kerkûkê qe- 
wimiye, li Roma ya payexta îtalya 
bala temaşevanan kişand. Fîlmê 
Gulên Kerkûkê ku ji derhêner Fe- 
rîburz Kamkarî ye, behsa jiyana 
keçeke Kurd a bi navê Necla dike 
ku ji çîna dewlemendan a bajarê 
Kerkûkê ye û neçar dibe di nav- 
bera evîn û kevneşopiyên malbata 
xwe de, yekê hilbijêre. Herwiha 
fîlm behsa operasyonên Enfal û 
serhildana jinên di civaka Îslamî 
de jî dike. 

Ajansên Ewrûpî fîlmê Gulên 
Kerkûkê, piştî hilweşandina rê- 
jîma Saddam yekem berhemê 
navnetewî ku li îraqê hatiye ki- 
şandin, dibînin. 


Derhênar Kamkarî ku xelkê 
Rojhilatê Kurdistanê ye ragehand 
ku serpêhatiya Necla behsa 
mafên jinan li Rojhilata Navîn 
dike û herwiha çîrokeke derbarê 
rewşa civaka Îslamî ye. Navbirî di 
civîneke çapemeniyê de li festî- 
vala sînema ya Roma derbarê 
fîlmê xwe de got: "Min jimareke 
zêde ya jinên cîhana Îslamî dîtin 
ku rojane rastî van kevneşopiyên 
civakê ku wan sînordar dikin, 
tên." 

Mercane Elawî ku hunermen- 
deke Fransiz a bi eslê xwe Mexrîbî 
ye û di vî fîlmî de rola Necla dilîze, 
daxwiyand ku ev fîlm dikare di pê- 
şandana wêneyekî bihêz ê jina Mi- 
silman de rolekê bilîze: "Fîlm 
jinan, wek modern û pêşkeftî 


pêşan dide tevî ku jinên civaka îs- 
lamî herdem wek mirovên çewi- 
sandî tên pêşandan." Ji bilî Necla, 
hunermendê Tirk Ertim Esîr û hu- 
nermendê Fransiz bi eslê xwe Tû- 
nisî Mihemed Zewawî jî di film de 
rol standine. 

Bi baweriya Kamkarî, çîroka 
Necla wek çîroka Sekîne ye ku ji- 
neke Îranî ye û ji ber ku ligel xor- 
tekî peywendiyên evîndarî 
hebûn, bi sezaya darvekirinê ha- 
tiye mehkumkirin: "Serpêhatiya 
herduyan wekhev e. Fîlm behsa 
van jinan dike ku îslamê peyrew 
nakin û hewl didin biguherînin û 
di dawî de jî jiyana xwe bo xatirê 
evîna xwe dikin gorî." 

Fîlmê Gulên Kerkûkê ji aliyê şir- 
keteke Swîsrî û Îtalî hatiye çêkirin. 


Di dema têkçûnê de dengê wî bû moral 


Silêmanî (Rûdaw) - Roja l'ê Cot- 
mehê hunermend Heme Ceza li 
Silêmaniyê bi nexweşiya kansera 
kezebê, koça dawî kir. Çilrojiya 
Hemeceza, ji aliyê hevalên wî li 
bajarê Silêmaniyê hat lidarxistin. 
Malbata Ceza ragihand gelê Kurd 
rêz li wî girt û ew qet jibîr nakin. 


Cewher Namiq Salim,, diyar kir 
ku piştî têkçûna şoreşê di sala 
1975'an de, li çiya radyoya ean- 
nebû, "me bi rêya kasêtan, sirûd 
û stranên Şivan Perwer û Heme 
Ceza dişand bajaran, nemaze 
strana Bûkî Azadî ya Heme Ceza 
roleke girîng lîst." 


Ango sirûd û stranên şoreşvanî 
yên Heme Ceza û Şivan Perwer ji 
bo xurtkirina giyanê serhildan û 
berxwedanê gelek bûne alîkar. 
„Heme Ceza, her çiqasî di nava 
pêşmergeyên YNK'ê de bû, lê tu 
partiyekê nekariye wî tenê malê 
xwe bijmêre." 

Muzîkvanê kevin ê Silêmaniyê 
Enwer Qeredaxî pêşniyar dike ku 
salane festîfalek bi navê wî bê 
sazkirin. 

Kurê Heme Ceza, Huner ku 
niha li Denîmarka dijî, ji rêzgir- 
tina ku Kurdan ji bo mirina bavê 
wî pêşan dan, spasiya xwe anî 
ziman û got: "Min herdem digot ji 
ber çi ewqas diçe Kurdistanê û 
pir kêm tê cem me, wî digot axir 
malê hemû xelkê me, ne tenê Ce- 
zayê Hacî Elî me, lê divê herim 
cem wan jî." 


P iştî ku metoda êrîşên leşkerî û 
şer ji bo bidestxistina welatan 
pûç bû, welatên çavlider bi meto- 
dên nû û nerm - bêyî ku qerebalix 
çêbibe - berên xwe didin welatên bi 
hebûn û cihên xwe zengîn, lê bi 
mejî û giyanê xwe feqîr. Aborî û 
çand di serê listeya wan welatên 
çavlider de cih digre. Ji bo ku em 
nekevin şaşiyan, em ê tenê eniya 
çandê bidin destê xwe. 

Çand bi hemû beşên xwe çeka herî giran a miletên serdest 
û bindest e. Kî zanibe vê çekê bi kar bîne, ew ê biserkeve. 

Berî rewşa Kurdan, em çavekî li cihanê bigerînin. Bi mil- 
yonan kes ji bo fêrbûna zimanê înglîzî têdikoşe. Piraniya 
stranbêjan - bi taybetî yên Ewrûpayê - albûman êdî bi îngi- 
lîzî derdixin. Sedemên vê yekê pir eşkere ne. Ku Dolar ne 
serdestê aboriya cihanê bûya - tevî ku ji Euro erzantir be jî - 
wê zimanê Amerîka jî ne yê serdest bûna. Mesele ji Dolar û 
ziman wêdetir e. Bi stran, sînema, dans û modeya cilan, hem 
zimanê xwe, hem jî Dolarê xwe bi nirix dike û îro - em qebûl 
bikin, nekin - welatên ku bi zimanê îngilîzî diaxivin, ji bilî 
welatên bindestên wan, di serî de Awustralya, Îngilîstan û 
Amerika, ku rûyê hemûyan yek e û ji Îngilîstanê derketine, 
çi dixwazin dikin, gotina wan di ser hemû saziyên ku xwedê 
giravî navnetewî ne re ye. Wan wek piştî şerên cihanê, wiha 
jî berî şeran bi ziman û çanda xwe bi dehan welat xistin bin 
destê xwe, bi xwe ve girêdan. Ereban berî her kesî ev metod 
bikar anîn. Dibe ku ew bûn sedem ku serdestên îro hêsan 
dikarin miletên din bi xwe ve girêbidin. 

Mixabin Kurd hîn jî di vê yekê de bi ser hişê xwe ve neha- 
tine. Ji xwe li cem me bûye pelûl, em hem heyranê çanda 
Ewrûpa, hem ya Îngilîzan, hem jî ya Ereb, Tirk û Farsa ne. 
Incex ji hemûyan girantir, êrîşa çanda Tirkan e, ku her çar 
perçê Kurdistanê daye ber xwe, ti rêxistin, partî û dezgeh û 
sazî vê yekê nabînin, yan jî çavên xwe ji ser dadigerînin. Di 
herdu rewşan de jî ew gunehkar in. 

Eger ku vê rojê ji sed stranên ku di hemû televizyonên 
kurdî de derdikevin, dehên wê ji tirkî hatibin dizîn, lê tên 
belavkirin, berpirsiyarê vê asîmîlekirinê ew kanal bi xwe ne. 
Ji ber ku kanal hemû yê partiyan e, yekser ew partî ji wê re 
berpirsiyar e. Incex pirsgirêk ne tenê melodiya stranekê ye, 
ew bi xwe di mejî de pirsgirêk heye, ku hem stranbêj, hem 
aranje, hem muzikjen di bin bandora tirkî de ne. Ne azad in. 

Tirk ji bo ku bikaribin Kurdan bi xwe ve girêbidin, her 
metodî bi kar tînin. Di yek rêzefilmekî de, hem çanda Kur- 
dan reş dikin, hem ya xwe bi wan şêrîn dikin. 

Tevî ku Ereb û Fars jî vê yekê dikin, lê ya wan lokal di- 
mîne, ne wek a Tirkan bi bandor e. Niha li her çar perçeyan 
û Kurdên Sovyeta berê jî di nav de, bi awayekî pir bi dizî, lê 
ewqasî jî eşkere, bi çanda Tirkan ve hatine girêdan. Incex 
em wiha çand wek çandê nebînin, bi rêya wê, di hêla siyasî 
de jî girêdan û heyranbûnekê çêdike. Matmayî nemînin ku 
îro li Rojavayê Kurdistanê parêzerek rabe û li her civatê Hi- 
kûmeta AKP'ê û Tirkîtiyê biparêze, yan jî melodiya telefo- 
nên wan muzika 'Newala Guran' be, CD û filmên Tirkan, 
afîşên stranbêjan li her deverê Başûr bêne belavkirin. Eger 
miletek ewqasî heyranê çanda dewleta serdestê xwe be, 
gelo mirov dikare behsa azadiya vî miletî bike? 

Eger tu wek ku ew nêzîkî te dibin, tu nêzîkî xwe bibî, tu 
çawa azad î? Hinek malperên Kurdên bakur bi yek gotin 
çanda tirkî, bi kurdî belav dikin. Zimanekî şikestî wek kur- 
diya TRT-6 ku pir bi zanebûn zimanê kurdî qels û lewaz pêş- 
kêş dikin, ew jî wiha dinîvisînin, heta di avakirina hevokên 
xwe de bi tirkî difikirin. Li deverekê ku çand ne azad be, 
mirov jî ne azad e. 

Wek gelek caran, vê carê jî ez ê bêjim - şaş neyê famkirin - 
mirov dikare bi zimanekî din siyasetê bike, bistirê, hunera 
xwe pêşkêş bike, lê divê niyeta mirov paqij be. 

Ji xwe pirs di vir de ye, niyeta Tirkiyê gemar e, loma divê 
heta ku em azad nebin, em xwe bi dest çanda dewleteke ku 
tunebûna me dixwaze ve bernedin. Ku mirov azad bû, êdî 
tirs jî namîne. 

Jin û Civak 


Rûdaw I Hejmar70 


'Qeza' kûştin derdikevin 


Tendirustî 


Kuştina jin û keçan 
li Herêma Kurdis- 
tanê bêhtir wek 
qeza an jî mirina bi 
qederê dihat diyar- 
kirin. Lê şopandina 
van bûyeran enca- 
mên din derxist 
holê. 

Soran Behaedîn Hewlêr 

Ç opandina kuştina jinan gihişte 
*Z)vekirina goran, ku ev jî li Kur- 
distanê di şopandina dozên kuş- 
tina jinan de wek pêşkeftineke nû 
tê dîtin. Di encama şopandina 8 
bûyerên de ku wek qeza û qeder 
hatibûn tomarkirin, derket ku ev 
jin hatine kuştin. 

Rêveberiya Şopandina Tundû- 
tûjiya dijî Jinan li ser çend dozên 
kuştin û şewitandina jinan kar ki- 
riye û jê re diyar bûye ku beşek ji 
kesên ku dibêjin bi qeza û qeder 
şewitîne, ji aliyê kes û karên wan 
hatine kuştin, xeniqandin û şewi- 
tandin. 

Rêvebera Giştî yê Şopandina 
Tundûtûjiya dijî Jinan li Wezareta 
Navxwe ya Herêma Kurdistanê 
Kurdo Umer Ebdulla ji Rûdawê re 
ragehand, niha ji bo şopandina 


Di xwendinge- 
hên êvaran de 
55 hezar kes 
dixwînin 


Rewa Ebdulla 


Li gor îstatîka Rêveberiya 
Fêrkirina Êvaran, li Herêma 
Kurdistanê 190 xwendinge- 
hên êvaran hene, ku zêdeyî 55 
hezar xwendekar di tevahiya 
qonaxan de dixwînin. Berpir- 
sên perwerdê dibêjin ku roj bi 
roj xwendekarên nû berê xwe 
didin xwendinê û pêdiviya 
wan bi vekirina xwendinge- 
hên êvaran ên din heye. 

Rêveberê Fêrkirina Êvaran 
Îbrahîm Reza ragehand, her 
çiqasî rêveberiya wan di nava 
7 salên borî de kariye jimara 
xwendingehên êvaran li He- 
rêma Kurdistanê ji 20 an bikin 
190 xwendingeh, lê li ser 
xwendingehên êvaran hê gira- 
niyeke zêde heye. 

Kesên ku ji ber sedemên 
cuda ji xwendinê hatine veqe- 
tandin, niha berê xwe didin 
xwendingehên êvaran, ku pi- 
raniya wan fermanber, polîs û 
pêşmerge ne û amaje didin ji 
ber xerabiya rewşa wan a 
aborî berê dest ji xwendinê 
berdane. 



Bav û bira keçikê dikujin û paşê wê dişewitînin... 


dozên gumanbar ew dikarin ligel 
dezgehên hikûmetê hemahengi- 
yeke zêde ava bikin: "Pirî caran 
jinek şewitiye yan xeniqiye yan 
hatiye kuştin, lê gotine bi qeza û 
qeder bûne; lê piştî wergirtina 
agahiyan me ev doz şopandin e û 
me kariye encamekê bidest bixin. 
Çend mînak li ber destê me hene 
li Hewlêr, Dihok û Silêmaniyê." 

Gora keçikê vekirine se- 
demê kuştinê diyar bûye 

Mînakeke kuştiyan jinek bû, li 
Akrê wiha hatiye belavkirin ku bi 
qeza şewitiye, lê piştî agahdarki- 
rina polîsan, Kurdo Umer dibêje 
wan doz şopandiye û agahî wer- 
girtine û ji bo şopandina dozê jî 
dadwer biryara vekirina gore 
wergirtiye: "Ew navçeyeke eşîrî 
ye, gelek pirsgirêk ji me re derke- 
tin heta me gor vekir, çendîn 
caran êrîşî me kirin da gorê vene- 
kin, dû re ji me re diyar bû ji aliyê 
kesûkarê xwe ve hatiye kuştin û 
tometbar jî hatin girtin." 

Rêveberiya Şopandina Tundû- 
tûjiya dijî Jinan di van şopandinê 
8 bûyeran de gihiştiye encamên 
cuda ku ev buyer berê wek qeza 
û qeder hatine tomarkirin, lê ne 
wisa ne. 

Kurdo behsa jinekê din a li 
Çemçemal dike ku gotine bi qeza 
û qeder şewitiye û ew veşartibûn 
û wiha jî li cem polîsan hatibû to- 
markirin: "Lê niha derket ev jin 
hatiye xeniqandin û pişt re hatibû 
kuştin, cihê lêdanê jî li ser laşê wê 
xwiya bû." Wek Kurdo got tomat- 
barên vê bûyerê hatine desteser- 
kirin, lê ne amade bû navê jina 
xeniqandî û şewitandî ya Çemçe- 
mal eşkere bike. 

Di 3'ê Adar a 2010'an de termê 
keçekê yê şewitî li tenişt Bines- 
lawe hat dîtin. Wê demê ji ber 
wendabûna keçekê, hat zanîn ku 
termê wê ye, ji ber term têkdayî 
bû nehat nasîn, lê dûre derket ku 
termê keçekê ye bi navê Ş. E ku ji 
aliyê bira û bavê wê hatiye kuştin 
û pişt re hatiye şewitandin. Niha 
bav û birayên wê keçê hatine des- 


teserkirin, Kurdo wiha axifî: "Niha 
li tawana xwe mikur hatine." 

Bi baweriya Kurdo, sal bi sal 
xelk bêtir baweriyê bi polîs û rê- 
veberiyên şopandina tundûtûjiya 
dijî jinan tînin: "Bandora şopandi- 
nan heye, niha em hewl didin ku- 
jerên jinan desteser bikin. Kesê ku 
di derbarê kuştin û şewitandina 
jinan de agahiyên wî hebin yan 
derbarê cihê tometbaran bi awa- 
yekî ciddî dişopînin û hewl didin 
rûpelên kevin vekin û rastiyan bi- 
bînin, bila serî li me bidin." 

Keçek li nahiya Qadirkerem a 
ser bi Qezaya Çemçemal bi navê 
K.M. (34), di l'ê Hezîrana 2009'an 
de hat kuştin, ev bûyer bi nehênî 
ma û polîs herdem ew dişopand 
heta ku di 13'ê Cotmeha 2010'an 
de xortek hat girtin, ku berê têki- 
liyên wî ligel vê keçê hebûn û 
çûbû xwazgîniya wê, lê mala ke- 
çikê ew nedanê. Loma vî xortî 
keçik revand û kuşt. Lê dû re hat 
girtin û li tawana xwe mikur hat. 


Êdî kujer tên girtin û 
cezakirin 

Tiştê dilê Kurdo Umer xweş 
dike, ew guherîna ku di nerîna 
partiyan de derketiye holê û niha 
jinkujan nahewînin, ev jî bûye se- 
demê wêya ku piraniya kujeran 
bên girtin: "Ev nayê wateya kes 
nemaye neyê girtin, lê rêjeyeke 
berçav hatine desteserkirin, lê 
hinek ji wan li derveyî Herêma 
Kurdistanê ne. Gelek caran ji aliyê 
xelkê hatine agahdarkirin ku filan 
kujer li bêvan cihî ye, em polîsên 
wî cihê agahdar dikin da bigrin, 
kesê fermana girtina wî derke- 
tibe li her cihekî Kurdistanê bin 
tên girtin, niha di roja kuştina jinê 
de tên girtin." 

Kurdo Umer behsa bûyereke din 
jî kir ku jineke ji Hewlêrê wenda 
bû, dû re nûçe giha me ku li Mex- 
mûrê hatiye kuştin: "Ji ber ku li 
derveyî sînorê Herêma Kurdistanê 
hatiye kuştin, bi rêya polîsên Hew- 
lêrê ji polîsên Mexmûrê hat gotin, 
lê hê bersiva me nedane." 


Nexweşiya dil li cem jinan 


D il ji bo bedena me organa herî girîng e. 

Dil di deqê de 60-80 caran ji bo hemû be- 
denê xwînê pompe dike. Ango ji bedenê re 
xwîna pêwîst belav dike, lê pêdiviya dil jî bi 
xwîn girtinê heye. Dema bi jinan re xitman- 
dina damaran çêdibe an jî herikandina xwînê 
tê sekinandin, hingê rê li ber krîza dil jî ve- 
dibe. Herwiha ne tenê krîza dil, dema ku 
xwîn neherike ev yek dibe sedemê mirinê jî. 



Dr. Şergo 


Nîşanên krîza dil a li cem jinan tê xuyakirin, çi ne? 

Dr. Şergo Abbas: Wek tê zanîn, dema ku bi mêran re krîza dil 
çêdibe nîşanê wê bi giranî êşa sîng e, lê li cem jinan nîşan pirtir 
xuya dikin. Mînak: êşa sitû, mil, zû westandin, bêhalî, lihevketina 
mîdê, bêhn çikandin. Li aliyê din di sînga wan de wek şewatek çê- 
dibe. Ev hemû nîşanên krîza dil in. Ji xwe bi piranî krîza dil bi jinên 



Çi cûdahî di navbera dilê jin û mêran de heye? 

Damara dilê jinan ji ya mêran pir ziravtir e, bi taybetî ev yek di 
wextê ku emeliyata koroner by-pass û nexweşiya arter de tê xuya- 
kirin. Ji ber ew damarê ku dil xwedî dikin tên xitmandin, ev yek jî 
dibe sedema krîza dil. Ji ber wê jî wextê ji bo jinan emeliyata by- 
pass pêwîst be em li himberê pirsgirêkên cidî rû bi rû dimînin, ango 
ew ziraviya damara wan gelek zehmetiyan derdixe. 

Di kijan temenî de metirsiya krîza dil ji bo jinan heye? 

Bi zimanê tipê jê re tê gotin vaskulît; ev nexweşiya damaran e û 
li gor mêran hîn pirtir û girantir bi jinan re tê xuyakirin. 

Wextê ku em li encamên îstatîstîkan dinêrin, dibînin ku dema jin 
dikevin menapozê ango di navbera salên 47-48'an, bi jinan re tê 
dîtin. Ev yek jî wek ku tê zanîn hingê jin êdî bi awayekî rêk û pêk 
periyot nabînin; ev dem ji bo jinan hinek tehlûke ye. Divê li xwe pir 
miqate bin. Ji ber bi menapozê hormonên wan tevlîhev dibin, piştî 
vî temenî rewşek xenernak derbas dikin. 

Pêşniyarên we ji bo jinan çi ne, divê çi bikin? 

Jinên ku cixare dikişînin divê dev jê berdin, di warê fîzîkî de divê 
pir aktîf bin, herî kêm heftê 5 rojan hereketên egzersîz (her carê 
30 deqeyan) bikin, fêkî û sebzeyan bixwin, herî pir xwarina masî 
tercîh bikin, kîloyên xwe biparêzin. 

Jinên ku ji dilê xwe aciz in divê çawa bijîn, çi bikin? 

Divê tansiyon di bin kontrolê de be. Pestanê xwîna normal (tan- 
siyon) 120/80 mm Hg ye. Eger ku nexweşên diyabetîk bin divê li 
gor wê tevbigerin, xwe ji xwê û rûn dûrbikin, eger ku di malbatê 
de kesek nexweşê dil hebe ew jî bi rêk û pêk xwe nîşanî bijîşik 
bidin. Tedawiya bi dermanan a ji bo tansiyon daxistinê, kolesterola 
daxistinê, ji bo tedawiya dilê jinan rêbaza herî baş e. 

Amadekirin: Zelal Çelîk 

Dr. Şergo Abbas ji Rovajayê Kurdistanêye. Niha li Belçîkayê dijî 

Parêzarê Kerkûkê encamên zû dûrî rastiyê dibîne: 


■ /V 


Zor e heta 20 salên din ji 
Kerkûkê vegere rewşa berê 


Mirov sê dîwarên çîmento û sê xalên kontrolê derbas dike 
heta digihe ba parêzgarê Kerkûkê, lê li gor wî Kerkûk di 
warê ewlekariyê de ji 14 parêzgehên îraqê yên din baştire. 
Lê li derveyî odeya parêzgar ligel her berpirsekî ewlekarî û 
siyasî yê Kurd re baxife, behsa 8 hezar malbatên Ereb ku 
piştî hilweşîna rêjîma Saddam hatine bajarê Kerkûkê dike. 
Derbarê rexneyên zêde jî ku ji aliyê serkirdên siyasî lê tên 
girtin, Ebdulrehman Mistefa daxuyand: "Pir ji min razî ne û 
nehiştin ez îstîfa bikim." 


Rûdaw: Erebkirineke zêde li Ker- 
kûkê heye û hinek berpirsên Kurd 
dibêjin ku di hundirê 35 salên ser- 
dema Baasê de bi qasî van 7 salên 
borî Ereb nehatine Kerkûkê. Tu çi 
dibêje ku berpirsiyareke zêde li 
ser milê te ye? 

Ebdulrehman Mistefa: Tişt zêde 
tên mezinkirin mixabin. Di he- 
yama Baasê de bi hezaran malba- 
tên Ereb hatin Kerkûkê. Em 
berdewam in ku xelkê ne ji Ker- 
kûkê be, neyê Kerkûkê. 


"Ereban piştî bûyera 
Samara berê xwe dan 
Kerkûkê" 


Piştî bûyera Samara, jimareke 
zêde hatin Kerkûkê. Wê demê ji 
aliyê Civata Wezîran lîjneyek hat 
avakirin û serokê civata parêz- 
gehê serperiştiya wê dikir. Kesên 
wê demê û di vê çarçovê de hatin, 
dosiyên wan li cem min nînin. 
Rexne tên kirin û tê gotin Ereb 
naçin, mat dimînim ku wiha dibê- 
jin. Rojane 5-6 nivîsarên vegeran- 
dinê yên van malbatan Ereb 
amade dikim. Belgeyên min hene, 
ne wek xelkê tiştan ji ber xwe na- 
bêjim. Tişt tên mezinkirin û em 
nabên nehatine, lê rê li ber wan tê 
girtin û em kesê bê molet hatiye 
derdixin. Em ne bêdeng in, lê dix- 
wazin bi awayekî rastbînî behsa 
mijaran bikin û şer ne hêsane. 

Yanî Ereb bi wê rêjeya zêde ya 
ku behsa wê tê kirin nehatine 
Kerkûkê? 

Erê, ez wiha dibêjim. 

Kemal Kerkûkî di civîneke çape- 
meniyê de got, piştî hilweşan- 
dina rejîma Saddam 8530 
malbatên Ereb hatine bajarê 
Kerkûkê û li gor serjimêriyên 
Wezareta Navçeyên Cihê Nako- 
kiyê ya berê jî 14 hezar binema- 
lên Ereb hatine tawîzkirin û 
venagerin. 

Ji Nivîsîngeha Maddeya 140'ê 
nivîsarek bi CD derbarê kesên ha- 


tine tawîzkirin û venagerin, ji me 
re hat. Me navên wan da polîs, ji 
bo ku wan derbixin. Polîs daxwaza 
navnîşana van malan ji me kir, 
dîsa me bi nivîsarekê daxwaz ji ni- 
vîsîngeha maddeya 140'ê kir ku 
navnîşanên van malan ji me re bi- 
şînin, lê wan got navnîşanên wan 
li cem me nînin. Ger navnîşanên 
wan li cem we nînin, êdî hûn çawa 
dizanin ku nevegeriyane? Em 
çawa wan bibînin? Careke din me 
ji wan re nivîsand û daxwaza nav- 
nîşanan ji wan kir. Wek min got jî, 
beşekî wan ê zêde piştî bûyera Sa- 
mara hatin û li ba min nîne û pey- 
wendiya vê yekê bi lîjneyê heye, lê 
her divê rewş bê başkirin û vege- 
rin, beşek ji wan vegeriyane jî. 

Malbateke Ereb ku tawîzê wer- 
digre, ji dêlva ku vegere, mala 
xwe dibe taxeke din û xwe 
wenda dike? 

Divê navnîşana wê bimîne, 
here kîjan taxê jî nabe polîsên wê 
taxê wan qebûl bikin. Me gelek 
civîn li ser vê mijarê girêdane. 


"Piştî demekê ez ê 
statîstîkan bidim 
Rûdawê" 


Hemû berpirsên Kurd giliyê te 
dikin. Mela Bextiyar, Rizgar Elî, 
Nermîn Osman û cîgirê berpirsê 
liqa PDK'ê rexneyan li te digrin 
û dibêjin parêzgar dikare van 
malên Ereb derbixe lê wan der- 
naxe, tu çi dibêjî? 

Min dixwest ev kesê han berî 
ku ji medya re baxifin bên cem 
min, da bi wan bidim fam kirin û 
li karên min bikolin. Ger bihatine, 
min ê ji bo wan ron bikira. Axaf- 
tinên bê şopandin pir nexweş û 
ne rast in. Dîsa dibêjim ne rast e 
û me kar kiriye. Piştî demekê ez ê 
statîstîkan bidim Rûdawê ka min 
çi kiriye. 

Piştî van axaftinan birêz Mela 
Bextiyar têkilî ligel te nedanî? 



Bîografî 


Ebdulrehman Mistefa di 1951 li taxa îmam Qasim a bajarê Ker- 
kûkê jidayik bûye Û 1974 kolêja yasa li Bexda xilas kir. Heta sala 
1974'an pêşmerge bû. Ji sala 2003'an ve parêzgarê Kerkûkê ye. 


Na, lê min têkiliya wî kir û wî 
bersiva min neda, nizanim ji ber 
çin. 

Tu Mela Bextiyar nas dike, çawa 
wî dinirxînî? 

Wek endamekî polîtburoya 
YNK'ê wî nas dikim û rêz lê dig- 
rim. 

Hinek rayedarên Kurd dibêjin 
Ebdulrehman Mistefa li Ker- 
kûkê tiştek ji Kurdan re nekir. 

Ev rayedar kî ne? Dixwazin çi 
bo Kurdan bikim û me nekiriye? 
Hemû alî şahidiyê didin ku li ba- 
jarekî wiha giran ne ez bim kes 
nikare pirsgirêkên wê tahmul 
bike. Nizanim kî ne kesên axafti- 
nên wiha dikin. Min gelek caran 
xwestiye li karên min bikolin. 
Serkirdayetiya siyasî ya Kurd ez 
wezîfedar kirime û gelek caran bi 
awayekî erênî karên min nirxan- 
diye. Her kesê axaftineke wiha ki- 
ribe, neheqî li min kiriye. 

Serkirdayetiya siyasî ya Kurd 
rûbirû giliyan li te nake? 

Zêde ji min razî ne û nehiştine 
îstîfa bikim, ji ber zêde ji karên 
min razî ne. 

Te daxwaz kiribû dest ji kar bi- 
kişîne? 

Belê, zêdeyî carekê, lê ti alî 
qebûl nake. 

Li Kerkûkê rewşa ewlekariyê pir 
aloz bû. Tê gotin ji ber hatina 
van Ereban bo Kerkûkê ku zemî- 
neke baş ji bo tevgerên Al-Qaîde 
û terorîstan dirust dikin? 
Nizanim rewşa ewlekariyê ya 
Kerkûkê bi vî awayî ye ku behs 
dikin. Başe ji ber çi behsa Bexda 
nakin? Niha jî Kerkûk ji aliyê ew- 
lekariyê ji cihên din baştir e, polîs 
û hêzên ewlekariyê pir bi awa- 
yekî baş karê xwe dikin û bi lez 
terorîstan digrin. Wezîrê Navxwe 
bi hemû awayekî asteng e li ber 
desthilatên me, lê em her karê 
xwe dikin. Bi şahidiya hemû 
kesên ku serdana wê kirine, Ker- 
kûk ji 14 parêzgehên din ên îraqê 
baştire, lê mixabin hinek kes her 


bi awayekî xerab behsa Kerkûkê 
dikin. 

Helwêsta Amerîkiyan derbarê 
batina bi qeflan a Ereban çawa 
ye? 

Başe tu ji ber çi dibêjî hatina 
Ereban a bi qeflan? Em hatina 
wan înkar nakin û xelk hatine, lê 
wek lehiyê Ereb nehatine keko. 
Ew ê hatine tedbîr derheqê wan 
de hatine girtin û jimareke zêde ji 
kesên ku hatine diçin. Keko em 
şiyar in û tedbîr berdewam in, tu 
nikare bêje Ereb bi qeflan tên 
Kerkûkê. Heqê Amerîkiyan tune 
û wek pirsgirêka xwe nabînin û 
desttêwerdanê jî nakin. 

Serokkomar û serokê herêmê li 
nûçeyên Kerkûkê dipirsin? 

Ew xemxwerên Kerkûkê ne û 
hewl didin pirsgirêkên wê çare- 
ser bikin. 

Hevkariya Hikûmeta Herêmê di 
dema herdu kabîneyên Nêçîr- 
van Barzanî û Dr. Berhem Salih 
heta çi astekê bûye? 

Hevkariya Hikûmeta Herêmê 
di her 6 kabîneyan de pir baş bû 
û sipasiya wan dikim. 

Bi awayekî berdewam pirsgirê- 
kên xwendingehên Kurdî û ma- 
mosteyên Kurd li Kerkûkê hene 
û dijayetiya wan tê kirin. Rêve- 
berê giştî yê perwerdeya Ker- 
kûkê bê navber neyartiya 
Kurdan û xwendina kurdî dike, 
ji ber çi hûn wî naguherînin? 
Tişt tên mezinkirin. Ew mirov 
ne bi vî rengî ye. Lê tenê wezaret 
dikare wî biguherîne. 

Dibe tu tena berpirsê Kerkûkê 
be ku pirsgirêkan veşêre û bi 
awayekî geşbîn baxife? 

Behsa rastiyan dikim. Kêşe 
hene lê ne wek ku behsa wan tê 
kirin. Kerkûk bi siyaseta Baasê gi- 
haye vê rewşê û dijware heta 20 
salên din jî Kerkûkê vegerînin 
rewşa berê. 


'Pirsgirêk li Kerkûkê 


ne di navbera netewe- 
yan de ye!" 

Peywendiyên navbera partiyên 
Turkmen û Kurdî û hinek parti- 
yên Ereb ên Kerkûkê ne baş in. 
Eger ev têkilî baş bibin wê ban- 
dorê li ser dirustkirina lihevki- 
rinê di navbera neteweyên 
Kerkûkê de bike? 

Ti pirsgirêka neteweyên Ker- 
kûkê nine. Nakokî ne di navbera 
neteweyan lê siyasetvanan de 
heye, lê nakokî negihiştiye astê 
tundiyê. Lê bê guman ger alî lihev 
bikin, wê pir baş be, lê ger na wê 
karên xerab derkevin. 

Behsa wê yekê tê kirin ku tu ketî 
pey berjewendiyên xwe yên tay- 
bet û mal û zeviyan ji xwe re hil- 
digre, bersiva te çi ye? 

Ev demeke xelkê wiha digot ku 
armanca wan eşkere bû. Fermo 
were bibe mêvanê mala min û bi- 
zane mala min li ku ye û çawa ye. 
Li taxa ku lê jidayik bûme dijîm. 
Ev axaftin propagandayên pûç in 
û her kes şahidiya başiya min 
dide. Rojekê ji rojan min destê 
xwe dirêjî malê heram nekiriye. 
Dema xort bûm ez parêzer bûm, 
loma niha pereyên heram naxwim 
û heta sax bim jî wiha nakim. Ez 
van axaftinan red dikim, ew par- 
çeyê zevî ku ji bo berpirsên îdarî 
derket, min red kir û nebir. 

Pir bi awayekî eşkere Kerkûk 
vedigere ser Herêma Kurdis- 
tanê? 

Biryareke pir pir giran e. Divê 
xelkê Kerkûkê bi xwe vê biryarê 
bidin û referendûm bê kirin. 
Maddeya 140 heye û biryar di 
destê Kerkûkiyan de ye. 

Lê em pirsiyarê ji te dikin. 

Erê, lê ev ne biryara min e. Em 
hewl didin û Lîsta Birayetî - ku 
min serokayetiya wê dikir - 
yekem xala me ew e, lê divê li gor 
destûr li benda referendûmê bin. 

Hevpeyvîn: 

Newzad Mehmûd 
Kawe Şêx Ebdulla 



















12 


Aborî 


Rûdaw I Hejmar70 


Li herêmên Kurdan bêkarî kêm dibe 




‘zêrîn' a karmendan derket 


Koln (Rûdaw) - Rehbera şîrke- 
tên Kurdan "zêrîn” bi hejmara 
xwe ya yekem kete destê xwen- 
devanên xwe. Rêvebirê rehbera 
zêrînê Murat Alpavut ragihand 
ku wan di hejmara yekem de 
tenê danasîna karmend, fîrma, 
hunermend û saziyên Kurd ên li 
Almanya kirine û ji hejmara 
duyem û pê ve ew ê hewl bidin 
ku xwe bigihînin karmendên 
Kurd ên li hemû welatên Ewrû- 
payê. Alpavut got, "Me tirsa kar- 
mendên Kurd şikand û êdî gelek 
Kurd bêyî tirs dikarin bi nasna- 
meya xwe kar bikin.” 

Di gelek rehberên Tirk de ku li 
welatên Ewrûpayê tên weşan- 
din, karmend û fîrmeyên Kurdan 
wek Tirk dihatin nasîn. Di salên 
2000'an de li Frankfurtê li ser 
navê Karsazê yekem rehbera kar 
a Kurd derket, lê zêde dom nekir 
û weşana xwe rawestand. Paşî jî 
Ahmet Baraçkiliç bi navê Rengîn 
rehbera kar a Kurd derxist, lê 
ew jî piştî du hejmaran dom 
nekir. Niha bi kombûna çend 
Kurdên ku di qada reklam, di- 
zayn û çapememiyê de kar dikin, 
bi navê zêrîn rehberek nû hat 
weşandin. Ango fîrma, karmend, 
hunermend, dezgehên ragihan- 
dinê û saziyên Kurd êdî xwediyê 
rehbera xwe ya nû ne. 


Mêrdîn (Rûdaw) - Herêma ku ji 
bajarên Mêrdîn, Êlih, Sêrt î Şir- 
nexê pêk tê û wek TRC3 tê binav- 
kirin di hêla bazirganiyê de her 
dicê pêşdikeve. 

Sekreteriya Giştî ya Ajansa Pês- 
vebirinê ya Dîcleyê ku navenda 
wê li Mêrdînê ye li ser rewşa he- 
rêma ku Kurd lê dijîn raporteke 
berfireh amadekir. Rapor di bin 
sernivîsên wek kocberî, nifûsa 
ciwan, perwerde, tendirustî, bê- 
karî, xêzanî, tûrîzm, bazirganî û 
kar de hatiye amadekirin û wek 
nirxandina herêmê tê dîtin. Di ra- 
porê de tişta herî balkêş ew e ku 
tê gotin: Li Tirkiyê rêjeya bêka- 
riyê zêde dibe, lê li herêmê kêm 
dibe. Li gor îstatîstîkên rapora 
navborî ji sala 2008'an ber bi 
2008'an li herêmê hêza kar wek 
26 hezar zêde bûye û 29 hezar 
kes jî kar dîtine. Ango di hejmara 
bêkaran de 3 hezar kêmbûn cê- 
bûye. Di nava hemû sektoran de 
jî ya ku herî zêde pêşde çûye ba- 
zirganî ye. Di raporê de herwiha 
tê gotin, "Sedemê kêmbûna bêka- 
riyê ya li herêmê bazirganiya bi 
Herêma Kurdistanê re ya ji deriyê 
Xebûrê ye.” 


Herêma TRC3 

Herêma TRC3 ji bajarên Mêr- 
dîn, Êlih, Sêrt î Şirnexê pêk tê û 
nifûsa wê ya niha 1.965.419 kes e 
û ev jî dibe ji sedî 2,7 a nifûsa Tir- 


Karmendên Kurd êdî wê 
wekeTirk neyên nîşand. n 


Rêvebirê rehberê Murat Alpa- 
vut ragihand ku armanca wan 
civandin û bihev nasîna kar- 
mend û saziyên Kurd e. Alpavut 
da zanîn ku saziyên Tirk ên li 
Ewrûpayê bi rêya van rehberan 
di qada aborî û dîplomasiyê de 
hêza xwe didin nîşandan û wiha 
pê de çû: "Diçin cem saziyên Ew- 
rûpî û rehberên xwe nîşan didin 
û dibêjin ku em xwediyê ewqas 
fîrme, karmend û saziyan in, lê 
mixabin nîvê wan karmendan ku 
di rehberên wan de cîh digrin, 
Kurd in, lê wek Tirk didin nasîn.” 
Alpavut got ew dixwazin bi rêya 
zêrînê metirsiyên bazirganî yên 
karmendên Kurd ji ortê rakin û 
hewl didin ku hemû karmendên 
Kurd kom bikin û di navbera 
wan de peywendiyan ava bikin. 
Alpavut wiha axivî: "Em çûne 
cem kê me nasnameya xwe jê re 
eşkere got, kêfa gelekan dihat û 
çaverê dikirin ka em ê kengî reh- 
berê biweşînin.” 

Alpavut da zanîn ku piştî wan 
zêrîn weşand gelek spasname û 
kêfxweşî wergirtine û ev jî wê 
karên wan ên dahatû xurtir bike. 


Di demekê de ku nifûsa Tirkiyê kal dibe, hin statîstîkên wî 
welatî diyar dikin ku wê nifûsa ciwan li herêmê zêde bibe. 


ketî tê xuyakirin, lê li gor herê- 
mên din ên Tirkiyê ev ast gelek 
kêm e. "Li herêmê rêjeya kesên 
xwendekar li gor lêkolînên sala 
2009'an ji sedî 87,9. e, ev rêje li 
herêmên din ên Tirkiyê ji sedî 
92,7. e. Di sala 2001'an de ev rêje 
ji sedî 70 bû.” 


Mêrdînî koç dikin, Êlîh jî 
koç distîne 


Li gor rapora navborî di nava 
her çar bajaran de Êlih bajara ku 
ji derve koç distîne, tê nîşandan. 
Mêrdîn jî bajara ko mirov jê zêde 
koç dikin tê nîşankirin. Di salên 
2008-2009'an de bi giştî 18.296 
kes koçî Mêrdînê kirine, lê di 
heman demê de ji Mêrdînê 
40.308 kes koç kirine. "Li gor en- 
camên sala 2009'an a Saziya îsta- 
tîstîkan a Tirkiyê Mêrdîn yek ji 
çar bajarên ku nifûsa wan hindik 
bilind dibe, tê nîşankirin. Di nava 
salên 2008-2009'an de ji Mêr- 
dînê 11.200 kes koçî Stenbolê 
krine û 5.107 kes jî koçî Edenê ki- 
rine. Di nava van çar bajaran de 
tenê Êlih wek bajarekî paleya 
duyem nifûsa wê zêde dibe.” 

Li aliyê din li Mêrdînê sektora 
ku herî zêde pêşdikeve tûrîzm e. 
Li Mêrdînê li gor encamên sala 
2008'an ji bo razana tûrîstan di 
otêlan de 1564 cîh hebû, ev hej- 
mar di sala 2010'an de bûye 
1729 cîh. 


Di hejmara duyem de 
hemû Ewrûpa wê hebe 


Murat Alpavut û hevalên wî ji 
niha ve amadekariya hejmara 
duyem a zêrîn dikin û hewl didin 
ku di payîza 2011'an de biweşî- 
nin. Li gor daxuyaniya Alpavut 
wan li bajarê Dusseldorfê buroya 
zêrînê vekiriye û ew niha amade- 
kariya hejmara duyem dikin. Al- 
pavut da xuyakirin ku wê di 
hejmara duyem de ji hemû wela- 
tên Ewrûpayê karmend, huner- 
mend û saziyên Kurd hebin. 
Herwiha karmendên Kurd ên ser- 
keftî û birêvebirên saziyan wê 
tevî gotarên xwe di rûpelên rêh- 
berê de cîh bigrin. Di hejmara 
zêrîn a yekem de rojnameya me 
Rûdaw jî di rûpelekî de cîh girtiye. 


Mêrdîn, Êlih, Sêrt î Şirnexê ku weke herêma TRC3 tê binavkirin di hêla bazirganiyê de pêşdikevin 


kiyê. Di raporê de tê caverêkirin 
ku ev nifûs di sala 2023'an de 
bibe 2 milyon û 587 hezar 350 
kes, ango ji sedî 3,1 ê Tirkiyê. 

Li gor ancamên rapora ku Se- 
kreteriya Giştî ya Ajansa Pêşvebi- 
rinê ya Dîcleyê amade kiriye hêza 
kar a herêmê bêhtir ji mêrên ku 
dibistana seretayî qedandine, 
pêktê. Rapor wiha dom dike: "Li 
herêma TRC3 ji hemû kesên ku 
dikarin kar bikin, rêjeya karkeran 
ji sedî 26,8 e. Ev jî wate ye ku ji 
sedî 73,2 kes ku dikare kar bike, 
bêkar e.” 


Nifûsa herêmê ciwan 
dibe, ya Tirkiyê jî kal 
dibe 

Sekreteriya Giştî ya Ajansa Pêş- 
vebirinê ya Dîcleyê di rapora xwe 
de cih daye encamên Saziya îsta- 
tîstîkên Tirkiyê (TUIK) yên sala 
2009'an jî. Li gor van statîstîkan 
rewş wiha ye: "di demên nêzîk de 
tê çaverêkirin ku nifûsa ciwan li 
herêmê wê zêde bibe, lê nifûsa 
Tirkiyê her 
diçe kal v* 
dibe.” 


Dîsa li gor raporê cudahiya di 
navbera xizan û dewlemendan de 
a li herêmê, ji ya Tirkiyê kêmtir e. 
Ango di navbera kesên dewle- 
mend û xizan de kûrahiyeke bal- 
kêş tune. Nîsana xizaniyê jî 
kartên kesk e ku mirovên xizan 
dikarin bêyî pere ji xizmetên ten- 
dirustiyên û serdana bijîşkan sûd 
wergirin. Di raporê de wiha ha- 
tiye nivîsandin: "Li herêmê di çar 
bajaran de rêjeya kesên xwediyê 
Karta Kesk li jorî ji sedî 40. e.” Di 
hêla perwerde û tendirustiyê de 
jî herêm di deh alên dawî de pêş- 

DÊR£IM 

PjqwiiI j GajiiTpj 


Dêrsim 

N uştoxê nê kitabî Andra- 
nîk armenî yo û wina 
aseno ke wezîfedarêkê dêrê 
armenîyan bîyo. Reya verêne 
wisarê 1888Î de yew embazê 
xo reyra qesebaya Kyoxve 
[Gêxî?] ra ver bi DêrsimîJ 
weno rayîr. Tayê mintic 
Dêrsimî ra gêreno. Dima 
reyna şino bi Dêrsim, na 
peyêne hîna vêşî şino mîya 
Dêrsimî. 

Andranîk derheqê raywa- 
nîya xo de, derheqê cograf- 
yaya Dêrsimî de, derheqê 
şarê ucayî de, bitaybetî der- 
heqê kurdanê Dêrsimî de bi 
teferuat nuseno. Coka no 
kitab derheqê tarîxê seserra 
newêsine (1828-1895) yê 
Dêrsimî de, bitaybetî hetê tê- 
kilîya kurdanê Dêrsimî û 
Dewleta Osmanî ra zaf balkêş 
o, heta bêemsal o. 

Kitab reya verêne 1900 de 
hetê Yewîya Weşanxaneyanê 
Armenîyan ra Tîflîs de bi na- 
meyê "Dêrsim, Çanaparhor- 
dûtyûn Yêv Aşxarhagrûtyûn”î 
weşanîyêno. Serrêk dima, 
yanî 1901 de çapa ey a diyine 
weşanîyêna. 

Serdar Uçar fotokopîya nê 
kitabî dano Malmîsanijî. Mal- 
mîsanij zî seba tercumeker- 
dişî dano Têmûrê Xelîlî. 
Têmûrê Xelîlî armenîkî ra ter- 
cumeyê lehçeya kurmanckî 
keno û Weşanxaneyê Dengî 
hezîrana 2009Î de Dîyarbekir 
de bi nameyê "Dêrsim, Rêwîtî 
û Erdnîgarî” weşaneno. 

Dima hetê Roşan Lezgînî ra 
seba kirmanckî (zazakî) ter- 
cume bîyo û Weşanxaneyê Va- 
teyî weşanayo. Kitab di qismî 
û 160 rîpelî yo. 

Kunyeya kitabî: Andranîk, 
Dêrsim - Raywanî û Cografya, 
Kurmanckî ra Çarnayox: 

Roşan lezgîn, Weşanxaneyê 
Vateyî, îstanbul, 2010,160 rî- 
pelî 

Adresa waştişî: Vate Yaym- 
lari, Katip Mustafa Çelebi Ma- 
hallesi, Tel Sok. No: 18 Kat: 3, 
Beyoglu - îstanbul , Tel: 0 212 
244 94 14, e-post: wesanxane- 
yevateyi @hotmail. com 

Dîyarbekir de: Ekinciler Cad., 
NurlarAp., Kat3, Ofîs - Dîyar- 
bekir. 


Berlîn de Rojê Kulturî yê Kurdan 


Semedo ke rojî kul- 
turî emser bi slo- 
ganê "Ziwanî 
Kurdkî" amebî 
hedre kerdene, 
coka Dr. Şukrî Gu- 
lerî qiseykerdişî xo 
de dewlemendîya 
ziwanî kurdkî ser o 
vindert. 

Berlîn (Rûdaw) - Rojanê 29-31 
oktobre 2010 de Rojî Kulturî yê 
Kurdan yê Pancine paytextî Al- 
manya Berlîn de virazîyay. Rojî 
kulturî hetê Komeleya Kurdistan 
Kultur-und Hilfsverein e.V., Kom- 
kar-Berlîn û Înstîtutê Ziwan û 
Kulturê Kirmanckî (Zazakî) IKK 
e.V ra amey organîze kerdene. 

Rojî Kulturî yê Kurdan yê Pan- 
cine 29ê oktobre de roja îne saete 
17.00 de bi qiseykerdişî serekî 
komela Berlînî Dr. Şukrî Gulerî 
dest pêkerd. Semedo ke rojî kul- 
turî emser bi sloganê "Ziwanî 
Kurdkî” amebi hedre kerdene, 
coka Dr. Şukrî Gulerî qiseykerdişî 
xo de dewlemendîya ziwanî 
kurdkî ser o vindert. Dr. Şukrî Gû- 
lerî ra pey parlementerî Partîya 
Sosyal Demokrat (SPD) Michael 
Lehmann, serekî şaredarîya Fri- 
edrichshain-Kreuzberg Dr. Franz 
Schulz, muhîmîya ziwanî dadî, Al- 
manya de muhîmîya zafkulturîye, 
tolerans, xebatê komelanî koçbe- 
ran û bitaybetî komela Komkar- 
Berlînî ser o qisey kerd. 
Ziwanzanê kurdan Dr. Zerdeşt 
Hacoyî ziwanî kurdî û lehçeyanî 
ey ser o agahdarî da û va, "Ziwanî 
kurdî yew ziwano kehen û dewle- 
mend o, no rid ra ziwanî kurdî nê- 
mireno.” Cayî konferansan de 
fotografkaro fransiz Micheal The- 
venin zî bi nameyî "Kurdî Koç- 
berî” pêşengehê fotografan 
akerd. 

Eynî roje şan de hunermendanî 
kurdan ra Şehrîban Özdemir û 
Mavîş Gûneşer yew konser da û 
Koma Dîlan zî govenda kurdan 
pêşkeş kerde. 

Çarçewaya nê rojanî kulturî yê 
kurdan de roja şemeyî (30î aşme) 
seba kirdkî amebî abirnayiş. 

Roja şemeyî programî kirdkî bi 
qiseykerdişî serekî IKK-e.V. îsmet 
Sîvereklî dest cikerd. îsmet Sîve- 
reklî derheqî IKK -e.V û hedre- 
kerdişî nê konferansan de 
agahdarî da hedreyan. Cuwa pey 
nuştox Seyîdxan Kurij bi serna- 
meyî "1980 ra Dima Almanya de 
bi Kirdkî (Zazakî) Kar û Xebatê 
Ziwanî" yew konferans da. Seyîd- 
xan Kurijî nameyanî lehçeyî 
kirdkî ser o, cayanî ke na lehçe 
tede yena qisey kerdene û tarîxî 
nuştişî kirdkî ser o agahdarî da. 
Cuwa pey zî 1980 ra nat kovar û 
rojnameyî ke tede kirdkî nusî- 
yayo û bitaybetî kovara Vateyî ser 


Konferanse ra yew vîstike 

o, şanoyanî kirdkî ser o, weşananî 
radyo û televîzyonanî kirdkî ser o 
û dersanî bi lehçeya kirdkî ser o 
agahdarî da. Seyîdxan Kurijî qedî- 
yayişî qiseykerdişî xo ra pey ce- 
wabî persan da. Yew perse ser o 
Seyîdxan Kurij va, "Gereka ma 
ewro bi israr heqî perwerdebiya- 
yişî bi ziwanî dadî ser o vinderi. 
Heta kirdkî dibistanan de nêyero 
wendiş, bi na lehçe şîir, roman û 
hîkayeyî nêyerî nuştiş, na lehçe 
neşkena aver şîyero, heta neş- 
kena merg ra bixelisîyo.” 

Qiseykerdişî Seyîdxan Kurijî ra 
pey Çekoyî temaya "Kar û Xeba- 
tanê Kirmanckî de Ray û Îmkanî" 
ser o qisey kerd. Çeko hîna zaf 
asîmîlasyonî ser o vindert û se- 
bebî asîmîlasyonî ardî ziwan. Çe- 
koyî va, "Zaf sebebî asîmîlasyonî 
estî la înan ra yewo zaf muhîm 
Tirkîye de qedexekerdişî ziwanî 
kurdî yo. Yew sebebo bîn zî veng- 


kerdişî Kurdîstanî yo. Yanî cograf- 
yaya ke tede kurdkî yena qisey 
kerdene, dewlete a cografya, bi- 
taybetî zî dewî kerdî veng. Bi no 
qayde tesîrî asîmîlasyonî hîna 
bîyo zaf.” Çekoyî seba kêmkerdişî 
tesîrî asîmîlasyonî zî fikrê xo îna 
ard ziwan û va "Ma ganî keye de, 
komelan de qicanî xo de kirdkî 
qisey bikerî. Almanya de îmkanî 
estî ke ma qicanî xo bişawi dersê 
kirdkî. Ganî medyaya kurdî de 
ehemîyet bidîyo kirdkî zî û her çî 
ra ver, ganî ma semedî heqî per- 
werdeyî bi ziwanî kurdî muca- 
dele bikerî.” 

Mîyan ra pey bi kirdkî kayê tî- 
yatroyî "Rindo” ame nîşanda- 
yene. Rindo hetî xort û kêneyanî 
Komciwanî ra amebi hedre ker- 
dene. 

Tîyatroyî ra dima nuştox Mun- 
zur Çemî derheqî "Huqûqî Mîyan- 
neteweyî, UNESCO û Ziwanê 


Bindestan" de qisey kerd. Munzur 
Çemî va, "Goreyî huqûqî Yewîya 
Neteweyan (YN) heqî her miletî 
esto ke qederî xo bi xo tayîn bi- 
kero, heqî qicanî her miletî esto 
ke bi ziwanî xo perwerde bibo. La 
Tirkîye nê qanûnanî mîyannete- 
weyîyan ra qismêk îmza nêkerdî. 
Tirkîya, yê ke îmza kerdî zî rîa- 
yetê înan nêkena. La sebebanî po- 
lîtîkan ra YN tayê çîyan rê çimî xo 
gêna." 

Peynî panelan de hurênayîş 
(podiumdiskusion) virazîya. 
Aydin Bingolî hurênayîş îdare 
kerd. îta de hedreyan mîyanî xo 
de problemanî ziwanî ser o mu- 
naqeşe kerd. 

Roja hîreyî (3lî aşme) bi ra- 
mocnayişî dîayanî M. Thevinin 
det cikerd. M. Thevinin zafê ca- 
yanî Kurdîstanî de fotografî antî. 
Ey bi ramocnayişanî dîayan tayê 
xatirayî xo ke wextî antişî nê fo- 
tografan de ciwîyayo, ardî ziwan. 

Ramocnayişî dîayan ra pey 
Nedîm Baran û Evdila Dirêj keye 
de û dibistan de muhîmîya qisey- 
kerdişî kurdî ser o û problemanî 
musayişî kurdî ser o vindertî. 
înan ra pey Dr. Zerdeşt Hacoyî bi 
almankî tarîxî ziwanî kurdî ser o 
agahdarî da hedreyan. 

Nê rojanî kulturî ke hîrê rojî rû- 
mitbî, bi qiseykerdişî serekî Kom- 
kar-Berlîn Dr. Şukrî Gûlerî 
qedîyay. 

IKK e. V, serra 2001 de, pay- 
textê Almanya Berlîn de hetî yew 
grûba kurdanî kirdkîqiseykerdo- 
xan ra awan bîya. IKK e. V, heta 
nika derheqî kultur û ziwanî 
kirdkî de çend konferansî bînî zî 
amede kerdî û kursî dersê kirdkî 
zî dûno. 


Siltan beno artîstê fîlman 


Hollywoodî teklîf 
ro Siltanî kerdo û 
ey zî teklîfê Holly- 
woodî qebul kerdo 
Seba ke fîlm de 
kaybikero nika ra 
dest bi musayîşê 
îngilîzkî kerdo. 


Mêrdîn (Rûdaw) - Siltano Dêri- 
kij (Sultan Kösen) ke bi qama xo 
ya derge ya 2 metreyî û 45 san- 
tîmî kitabê rekoran Guinnessî de 
sey camêrdo tewr derg yê cîhanî 
ca girewto, do bibo artîstê fîl- 
man yê Hollywoodî. 

Hollywoodî teklîf ro Siltanî 
kerdo û ey zî teklîfê Hollywoodî 
qebul kerdo. Seba ke fîlm de 
kaybikero nika ra dest bi musa- 
yîşê îngilîzkî kerdo. 

Siltan vano, "Hetanî nika mi 
çend fîlmanê dokumenteran de 
kaykerdbi la ez wazena yew fîlm 
de kaybikerî. Tirkîya de hetanî 


Camêrdo tewr derg yê cîhanî Siltan Kosen 


nika kesî zêde eleqe nîşanê mi 
nêda. La gelek cayanê cîhanî ra 
teklîfê fîlman mi rê amey. Mi tek- 
lîfê Hollywoodî qebul kerd. Seba 
ke ez nê fîlmî de kaybikerî ganî 
ez înglîzkî bizanî. Coka mi dest 
bi musayîşê îngilîzkî kerdo. Ez 


nêwazena nê firsendê destê xo 
ra biremnî.” Û bi no qayde yew 
kolej de dest bi musayîşê îngi- 
lîzkî kerdo. Siltan gerizîyêno ke 
welat de kes zêde eleqe nîşanê 
ey nêdano û wayîrîye ro ey nê- 
keno. 

Kurd bêsûciyê ji dagirkerên xwe dixwazin 


D agîrker: Mebesta min behski- 
rina peyva 'dagîrker' e. Bi dirê- 
jiya dîrokê, gel an dagîrker bûn û 
yan dagîrkirî. Dagîrkirina xaka Kur- 
distanê, yanî nîştîman û mal û halê 
Kurdan, dastana dirêj a herî bi te- 
mene ya dagîrkirinê di dîrokê de. 

Hikûmeta Amerîka û hevbendên 
wê li sala 2003'an hatin îraqê û bi 
xwe - ji aliyê Konseya Ewlekariyê ya 
Navnetewî - biryar dan ku ew dagîr- 
kerên îraqa piştî rêjîma Baas a Ereb 
in. Yanî bêjeya dagîrkarî, têgeheke 
navnetewî ya siyasî, yasayî û exlaqî 
ye! 

Xelkê başûrê Yemenê ji hikûmeta 
niha ya Yemenê (Sena) re dibêjin 
dagîrker û daxwaza rizgarbûnê ji 
Sena û damezrandina dewleta xwe 
li başûrê Yemenê dikin ku sala 
1994'an ji aliyê hikûmeta Elî Eb- 
dulla Salih li 'Sena ya paytext' hat 
hilweşandin. 

Xelkê başûr û bakurê Yemenê, 
Ereb û Misilman in, ji heman xak, av, 
hewa û dîrokê ne, lê cudahî, xwepe- 
restî û navçeparêziya hikûmeta ba- 
kurê Yemenê li Sena ewqasî sitem û 
zordarî dijî xelkê başûr (li Eden) ki- 
riye ku ev neçar bûne bakuriyan 
weke dagîrker bizanin! 

Ne hemû axaftin û meselokên 
Kurdan xweşik in. Wek mînak, Kurd 
dibêjin : "destê tu nikarî bibirrî, maç 
bike!" Yanî, destê zordarên ku her- 
dem tu bindest kirî, maç bike. Goti- 
neke din a Kurdan jî wiha ye: "mirov 
ji neçarî ji mêrê diya xwe re dibêje 
(■■■)!" 


Demê jî Kurd fêr kirine ku ji da- 
gîrkerên xwe re bibêjin: Bira, dost, 
hevbend û xizm...! Me bi xwe jî ev 
çand vejandiye û şerê navxwe li ser 
wê yekê kiriye ka kî ji me birayê nê- 
zîktir û dostê kevintir û hevbendê 
rast ê filan an bêvan dagîrkeran e. 

Kurdan herdem ji dagîrkeran 
xwestiye ku ew bêsûcî ya xwe diyar 
bikin ji xeletiyên ku wan bi zanebûn 
derheqê Kurdan de kirine, herwiha 
ji wan dixwazin ku ew lêborînê 
nîşan bidin. Di demekê de ku ya rast 
ew e ku Kurd daxwaza lêborînê ji 
xwe bikin, hember wan xeletiyên ku 
di heqê xwe de kirine. 

Li îraqê Kurd birayên Ereban bûn 
û herdem jî hewl dane ji her kesê 
din Îraqîtir û ji bo vî welatî dilsoztir 
bin. Ger îraq derbasî kirîza siyasî bû, 
wek serneketina hikûmetên wê, va 
hê Kurd hene! 

Li îranê divê Kurd ji Fars, Azer û 
Ereban Îranîtir bin. Li Sûriyê jî her- 
wiha. Dîroka nêzîk a Rojhilata Navîn 
diyar dike ku Kurdên Sûriyê çi li ba- 
jarê Şamê yan li Cezîrê, yekem rû- 
niştvanên Sûriyê bûn ku dijî 
desthilata Fransî derketin û yekem 
ala 'serxwebûna Dewleta Sûriyê' li 
Cezîrê û Qamişlo bi dest û zendên 
Kurdan hat bilindkirin! 

Li Tirkiyê jî Kurd bi dehan salan e 
dixebitin da bikare bêje 'ez heme!' 
Hê jî ev jê re rewa nehatiye dîtin. 
Hevalekî min ê nêzîk ji min pirsî: Ev 
çi ye tu daxwaza dostaniya Kurd û 
Tirkan dikî?! Min got: Bira, gelo ez ê 

biserkevim? Ji ber ji mêj ve min bi 
biratiya Kurd û Ereban bihîstiye, lê 
me tiştek bi dest nexist. Herwiha me 
gelek salan dostanî û xizmatiya îra- 
niyan kir, lê bê sûd bû. Ez ê vê carê 
jî tecrube bikim, dibe Tirk berbi 
dostaniya me bên! Ez vê gotarê jî di 
helkefteke wiha de dinivîsim. 

Serê vê mehê PKK'ê careke din 
agirbesta xwe ya yekalî heta hilbi- 
jartinên dahatû - di Hezîrana 
2011'an de- dirêj kir. Piştî çendîn 
biryarên yekalî yên bi vî rengî, niha 
Hikûmeta Tirkiyê bersiveke erênî 
nedaye û negotiye 'Ê baş e! Em ê jî 
agirbestê îlan bikin!' Da ku agirbest 
sûdmend be, divê ne yekalî, lê dualî 
be, lê ev bextê Kurdan e ku divê ew 
însyatîfa aştî û peymana biratî û 
dostaniyê bike. 

Di sala 25'ê koçî de, yanî berî 
1406 salan -ku niha 143l'ê koçî 
yan mişextî ye- gelê Kurd li teva- 
hiya herêm û navçeyan dijî dagîrke- 
ran serî hildaye, şerê dagîrkerên 
rengereng û ziman û çandên cuda 
kiriye, heta digihe dagîrkerên roja- 
vayî, yanî berevaniya tevahiya xelkê 
rojhilatê kiriye, lê herdem neçar 



bûye daxwaza bêsucî û lêborînê ji 
dagîrkeran bike. Daxwaza biratî, 
hevkarî û aştî ji desthilatdarên da- 
gîrker tê wateya xwestina îsbata 
bêsûciyê! Bêsûcî ji çi?! Di xebat, 
berxwedan û dane qurbaniyan de! 
Wek bêjin me xeletiyeke mezin ki- 
riye, ger qurbaniyên zêde dabe û 
hinek rûmeta xwe ya mirovatî pa- 
rastibe! 

Nizanim gelo rêyên li ber dest 
mane ku rêjîm, milet û desthilatda- 
rên vê deverê baweriyê bi Kurdan 
bînin ku em gelekî aştîxwaz, xêrx- 
waz, xakperest û bi rûmetin? Gelo 
rêyeke din heye da dagîrkeran razî 
bikin ku em dixwazin ew jî li rex 
me bijîn?! Ger siyasetvanên îro yên 
Kurdistanê ji van çend hizran bêzar 
bin, ji wan re dibêjim: na xûşk û bi- 
rayên siyasetvan! Hûn sar nebin. 
Çend ji destê we bê daxwaza aştî, 
aramî û hevkariyê ji bo parastina 
rûmeta me ya mirovî bikin. Me- 
besta min ne ew e dest ji her kar û 
siyasetekê berdin û berê xwe bidin 
çiyayan. Ev derdê me yê niha der- 
man nake. Heta rê hebe, baştire bi 
rêya aştî û aramiyê armancên me 
pêk bên. Ger hemû derî hatin girtin, 
hingî tiştekî din e! 

Mebesta min kultûrê me yê Kur- 
dewariyê ye ku bi awayekî xerab 
em fêr bûne herdem daxwaza taz- 
kiyê ji rabirdû bikin û daxwaza aştî 
û biratiyê bikin! îro rêyên din jî 
hene ku bi dengekî bilind gazî bikin 
û qet nebe bi gotin û tevgerên aş- 


tîxwaz, wek mangirtinên giştî û 
girêv û xwepêşandanan û rûniştina 
netewî ya giştî li dora hev, ji bo em 
bi hevre behsa derd û kulên xwe 
bikin. Deriyên van rêyan hê neha- 
tine girtin, yan jî hê bi canê du- 
bendî û hevdu kêmkirinê 
tevbigerin! Bawer dikim rêya herî 
baş, rêz li hevdu bigrin û azadiya ra 
û nerînê ya hev biparêzin û xwes- 
tek û îradeya neteweyan reha bikin. 
Heta em bi xwe rêz li hevdu negrin, 
divê em çaverê nekin ku desthilat- 
darên herêmê rêz li me bigrin. Hê 
em ji vê derdê derman nebûne ku 
hinek ji me bi çavekî sivik berê xwe 
didin hevdu, lê bi çavekî giran dagî- 
keran dibînin. 

Derbarê rêbaza biratî û dostanî û 
hevkariyê navbera Kurd û gelên din 
ên devera rojhilat û cîhanê, dibêjim 
ku hevkariya navbera tevahiya 
gelan de pêwîstiyeke mirovî, civakî 
û aborî ye. Ger Kurdistan bi tevahî 
serbixwe be jî, dîsa divê piştevanî, 
dostanî û hevkariya gelên din ên 
navçeyê bimîne, lê mebesta min ji 
tiştê jor gotî ew e ku me mesele şaş 
fam kiriye. Em wiha bawer dikin ku 
bêdengî derheqê sitem, dagîrkerî û 
çewisandinê tê wateya dostanî û 
biratiya gelan. Nexêr! Hevkarî û 
dostaniya herî serkeftî ew têkilî ye 
ku di navbera gelên azad û ser- 
bixwe de pêk tê, ji ber zordar û zor- 
lêkirî qet nabin dost û hevkar! 

Wate şertê bihêz ê dostanî, biratî û 
hevkariyê ew e ku herdu alî, yan hemû 
alî, wekhev, azad û serbixwe bin. 


Dixwazin Kurdku “birayên biçûk”in, rola "birayê mezin"bilizin 


J i her çar aliyan guşar li Kurdan 
tên kirin ji bo ku prosesa siyasî ji 
tengasiya ku tê de ye derxînin. Ev jî 
piştî ku bêtirî 7 meh li ser hilbijar- 
tinan re derbas bûn û hemû aliyan 
nekarîn hikûmetekê pêk bînin. Ev 
yek ji paradoksên herî ecêb ên 
îraqa nû ye ku ji birayê biçûk 
'Kurd' tê xwestin ku rola 'birayê 
mezin' bilîze! 

Ji aliyekî Amerîka, îran, Tirkiye û 
hinek dewletên Erebî yên xwedî 
bandor li ser îraqê ku ajendayên 
wan wekhev an dijber in. Ji aliyekî 
din jî pirsgirêka mezin a îraqiyan bi 
xwe heye ku nakokiyên wan ên ex- 
tebûtî rê li lihevhatina wan digirin: 
nakokiya Şîie-Sunnî, Şîie-Şîie û 
Sunnî-Sunnî. Di vê çarçoveyê de jî 
berjewendiyên wan ên giştî û tay- 
bet dijberî hev tên, ji bilî helwestên 
wan ên cuda ji Kurdan ku li vir 
weke 'birayên biçûk in' û bêtiriya 
caran ew helwest ji kîndariyeke kûr 
û rihgirtî bingeh digrin, lê ji ber 
rewşa heyî tên nuxumandin, hin 
carna jî bi awyekî eşkere tên pêşan- 
dan, lê rastiya mijarê ewe ku hemû 
alî Kurdan dixin bin guşarên zêde. 

Pirs eve, ji ber çi herdem li îraqa 
nû gava prosesa siyasî dixetime, ji 
Kurdan tê xwestin ku rola 'birayê 
mezin' bilîzin? Lê dema Kurdan ev 
erk cîbicîh kir, li wan diqulbin û bi- 
bîra wan tînin ku ew 'birayên biçûk 
in' û divê sînorên xwe nas bikin. 


Ji ber postê min ê fermî li ofîsa 
Serok Celal Talabanî di navbera 
2005 û 2007'an de, ez bûm şahidê 
zêdeyî bûyereke bi vî rengî. Di ( 
dema danîna destûrê di 2005'an 
de, gelek aliyên peywendîdar ên 
Îraqî, herêmî û navnetewî daxwaz 
ji Kurdan-ku aliyê tenê yê yekgirtî 
bû- dikirin ku 'mezin' bin û hinek 
forumên taybet bipejirînin û rola 
xwe bi awayekî bilîzin ku aliyên ra- 
dîkal pê razî bibin, ev jî li himber cî- 
bicîkirina hinek daxwaziyên 
Kurdan, lê piştî derbasbûna kirîzê, 
dû re hinek ji hevalbendên herî 
nêzîk ên Kurdan bi hincetên cuda ji 
sozên xwe bo 'birayê biçûk' revi- 
yan. Ev yek careke din di dema pê- 
kanîna hikûmetê de dubare bû ku li 
gor destûra nû û dabeşkirina pos- 
tan di 2006'an de pêk hat. Niha 
dem hatiye ku Kurd êdî daxwaza 
nirxeke hêja bikin li ser lîstina vê 
rola han. 

Gelo ti pirsgirêk û nakokiyên 
Kurdan ên navxweyî nînin ku wan 
paşguhbixin û pirsgirêkên kesên 
din çareser bikin? Bê guman hene. 
Nexşeya siyasî li Herêma Kurdis- 
tanê di van herdu salên borî de du 
caran ev yek diyar kir. Carekê di hil- 
bijartinên parêzgehan de û cara din 
jî di hilbijartinên parlamentoyê yên 
vê dawiyê de, lê cudahî ewe ku tiştê 
me li jor amaje pê da nebû asteng 
ku aliyên Kurdî di nav xwe de lihev 



bikin dema mijar gihşt ser helwes- 
tên ku girêdana wan bi Kurdan ve 
wek pêkhateyeke xwedî du berje- 
wendiyên rast û hevseng hebû: 
Berjewendiyeke nîştîmanî ya Kurdî 
û berjewendiyeke nîştîmanî ya 
Îraqî. Herwiha Kurdan têbînî kir ku 
dinya xerab nabe ger qebûl bikin 
hikûmetek hebe nûnertiya piraniyê 
bike û opozîsyonekhebe nûnertiya 
kêmaniyê li herêmê bike. Bi vî 
awayî hikûmet û opozîsyon li Kur- 
distanê gihiştin lihevkirinekê li ser 
ragihandina hevgirtinekê ku herdu 
alî tê de cih digrin ji bo yekgirtina 
helwestan derbarê hewldanên pê- 
kanîna hikûmetê li Bexda. 

Em dikarin bêjin ku aliyê Kurd 
heta niha xwe ji helwesta xwe ya 
ragihandî -ku Kurd ne beşek ji pirs- 
girkê, lê beşek ji çareseriyê ne- ne- 
daye alî. Kurd pêdagir bûn li ser 
lîstina rola lîstikvanekî nerm di 
navbera fraksyonên serkeftî di hil- 
bijartinan de, herwiha pêdagirî 
kirin li ser pêkanîna hikûmeteke 
hevbeş a nîştîmanî ku ti aliyan paş- 
guh nexe û pêkhateyên sereke li 


xwe bigre. Ger Kurdan helwesteke 
xweperest bigirta - mîna ku hejma- 
reke zêde ya 'birayên' Ereb, Kurdan 
bi vê yekê tometbar dikin- dikarin 
giraniya xwe deynin cem yek ji 
herdu aliyên ku dixwazin desthilatê 
li ser erkê aliyê din bidestve bîne, 
lewra ku pêwîstiya herdu aliyan jî 
bi dengê Kurdan heye bona miso- 
gerkirina piraniya pêwîst li parla- 
mentoyê. Her çiqasî aliyên ku 
hikûmetê pêktînin kêm bin, nûner- 
tiya Kurdan tê de zêdetir dibe û ger 
zêde bibin, nûneriya gelê Kurd 
kêmtir dibe. 

Bi vî awayî Kurd xwe di rewşeke 
xerab de dibînin, ji ber erkê giran ê 
ku li ser milê wane. Bê guman gelek 
sedem, rewş û faktor hene ku Kur- 
dên îraqê neçar dikin li şûna neyar- 
tiyê, têkiliyên dostaniyê dirust 
bikin û fêr bibin ne tenê li ser astê 
îraqê, lê li ser astê herêmî û navne- 
tewî jî li ser werîsên zirav bimeşin. 
Wek mînek hewldanên dijwar ku di 
salên borî de dane heta karîne Tir- 
kiyê qayil bikin ji eniya neyaran 
tevlî eniya dostan bibe. Ligel tund- 
bûna kirîza pêkanîna hikûmetê, du- 
diliya aliyên derveyî yên 
peywendîdar bi rewşa îraqê zêde 
bû, her aliyek li gor berjewendiyên 
xwe yên taybet. Bê guman pêwîst 
nake ev helwest û berjewendî bên 
şîrovekirin, ji ber zêde eşkere ne û 
xwediyên wan bi awayekî eşkere bi 


rêya medya yan dema serdana 
îraqê dikin yan jî pêşwaziya mêva- 
nên xwe yên Îraqî dikin, behsa wan 
dikin. 

Ji ber van sedeman hemû alî Kur- 
dan weke dost û aliyê tenê yê ser- 
bixwe dibînin û daxwaza hevkariyê 
ji wan dikin ji bo dîtina çareseriya 
pêwîst. Ev tişt li cem aliyên îraqê 
yên din nînin, ku xwezaya têkiliyên 
wan ligel aliyên derve cuda ye. Ev 
rewşeke dijwar e ku birayê Kurd ê 
biçûk xwe tê de dibîne gava jê tê 
xwestin di hevkêşeya îraqê ya aloz 
de rola birayê mezin bilîze. Lewra 
êdî çav ne li ser Bexda, lê li ser 
Hewlêrê dibin. 

Lê diyare ev roleke wiha ye ku 
Kurd neçarin -bi dilê wan be yan 
na- bilîzin. Giring ewe Kurd bikarin 
vê rolê bi awayekî bilîzin ku berje- 
wendiyên îraqê misoger bikin, lê di 
heman demê de zererê neghînin 
berjewendiyên gelê Kurd. Divê 
Kurd şerm nekin ji bo bihêzkirin û 
pejirandina berjewendiyên xwe, 
kar bikin, ji ber ku dema ji birayê 
biçûk dixwazin ku rola birayê 
mezin bilîze û barê wî giran bikin, 
divê wê yekê nirxek jî hebe. 

* Kamîran Qeredaxî hemû 
rojênyekşemê vê stûnê bi zimanê 
Erebî di rojnameya EI-Heyat a 
Londonî de dinivîse û dûre wer- 
gera wê ya Kurdî bi lihevkirin 
ligel nivîskar tê weşandin. 

Diyarbakirspor du gol avêt, lê pûanek girt 



Rûdaw - Di 10. hefteya Lîga BankAsya de Diyarbakirspor û Giresunspor roja 5'ê Mijdarê li Giresunê hatim hemberê hev. 
Herdu tîmên ku di bin xetera daketina lîga jêr de ne, biyek pûanî razî bûn û maç 1-1 bi dawî bû. Lîstikvanê Diyarbakir- 
sporê Çatalcam di deqeya 34 .de bi şaşîtîgolê avêt qeleya xwe û Giresunspor 1-0 kete pêş. Lê di nîvê duyem de Diyarba- 
kirsporê êrîşên xwe li dora qeleya Giresunsporê zêde kirin û di deqeya 88'an de bi gola Sarihan skorê kir 1-1. 

Wek tê zanîn Diyarbakirspor digelek maçan de hertim di deqeyên dawî de gol dixwar, lê îcar di deqeya dawî de gol avêt. 
Puanên Diyarbakirsporê bûn 4 û pûanê Giresunsporê jî bûn 7. 


Yarîzanê Kurd ê Yaneya îsfehanê Remezan Behruzî 

"îran girîngî nade spora li 
navçeyên Kurdnişîn" 


Remeyan Behrûzî di kuçeyan de dest bi 
futbolê kiriye û ligel goke mezin bûye û 
dibêje: Niha di nav yaneyên îranê de rê- 
jeyek bilind a futbolvanên Kurd heye. 


Rûdawa Werzişî: Tu dikarî xwe 
bidî naskirin? 

Remezan: Navê min Remezan 
Behruzî ye, di sala 1993'an de ji- 
dayik bûme. 

Kengî te dest bi werzişê kir? 

Ji zaroktiyê hêviya min ew bû 
bibim yarîzan, loma ligel têgihiş- 
tina min li dinyayê min hewl da li 
kuçe û kolanan dest bi lîstinê 
bikim. Ez dikarim bêjim ligel 
gokê mezin bûm. 

Tu cara yekem di kîjan yaneyê 

de leyîstî? 

Di gelekyaneyên bajarê Serpîlê 
de lîstim, lê dema wek yarîzanê 
Yaneya Serpîl hatim hilbijartin û 
li Parêzgeha Kirmaşan em lîstin û 
biserketin cihê kêfxweşiya min a 
herî bû; lê mixabin niha ev yane 


nemaye û ji ber nebûna piştîva- 
niya darayî û manewî hatiye hil- 
weşandin. 

Niha li Kirmaşan kîjan yane nav- 
darin? 

Li gor astê wan yaneyên cuda 
hene; herwiha yaneyên serkeftî jî 
hene, lê ji pileya yekem a îranê 
Yaneya Şîrîn Feraz yek ji yaneyên 
serkeftî yên Kirmaşanê ye. 

Di warê xwendinê de, tu di kîjan 
astê de yî? Gelo li xwendingehên 
îranê girîngî bi werzişê tê dayin? 

Di qonaxa 12.a bingehînî de 
me. îran wek welatekî ku girîngi- 
yeke zêde dide werzişê, tê nasîn 
û werziş li xwendingehan wek 
babeteke serekî tê dîtin. 

Sedemê wêya çi ye ku jimareke 


Bursaspor rekor şikand 


T îma Tirk a ku di Lîga Şam- 
piyonan a UEFA'yê de di 
Grûba C'de dilîze, Bursaspor, 
çar maçên lîstikên tûra yekem 
hemû winda kir û ti gol nea- 
vêt. Bursaspor niha xwediyê 0 
pûan e û 9 gol xwariye, lê ti gol 
neavêtiye û di rêza herî jêr de 
ye. 

Ji bo tûra duyem ti şanseke 
Bursasporê nemaye û ji bo ku 
karibe tevlî lîstikên Lîga Eu- 
ropa (Kupaya UEFA) bibe, divê 
mûcîze pêk bin. Ango divê 
Glasgow Rangers her du 
maçan winda bike û Bursas- 


por jî her du maçan bistîne. Li 
gor yasayên UEFA'yê tîmeke 
ku ji Lîga Şampiyonan karibe 
beşdarî Lîga Ewrûpayê bibe, 
divê bibe sêyem. Ji ya çarem re 
ti maf nîne. 

Bursaspor di sezona sala 
par de di lîstikeke ligel Diyar- 
bakirsporê de ku di deqeya 17. 
de maç hatibû betalkirin de, 3 
pûan standibû û bi belaşî bûbû 
xwediyê 3 golan. îsal jî heman 
encam li himberê Gazianteps- 
porê derket holê û Bursaspor 
ji vê maçê jî 3 pûan û sê gol bi 
belaşî wergirt. 


Gruba C 

Tîm 

Lîstik 

Serkevtin 

Wekhevî 

Têkçûn 

Gol 

Man. United 

4 

3 

1 

0 

5 

Valencia 

4 

2 

1 

1 

6 

G. Rangers 

4 

1 

2 

1 

-2 

Bursaspor 

4 

0 

0 

0 

-9 


zêde ya ciwanên parêzgehên 
Kurdnişîn li yaneyên parêzge- 
hên din ên îranê dilîzin? 

Ji ber ku jimareke zêde ya ciwa- 
nên baş û serkeftî li herêmên 
Kurdnişîn wek Sine û Kirmaşan 
hene, lê hikûmet li van herdu 
navçeyên Kurdnişîn girîngiyeke 
herî kêm dide warê werzişê; 
loma neçar dibin berê xwe bidin 
parêzgehên din. Li parêzgehên 
Tehran, Ehwaz û îsfehanê girîngi- 
yeke zêde didin sporê, loma niha 
ligel 4 hevalên xwe yên din di ya- 
neyên van parêzgehan de, dilî- 


Tê gotin ku ji bo mirov di warê 
werzişê de bigihe asteke baş 
divê miro perên zêde serf bike, 
gelo wiha ye? 

Belê, bê guman wiha ye. Divê 
mirov perên zêde xerc bike da bi- 
kare serkeftî be; wek mînak di 13 
saliya xwe de, li îstqlal a Tehranê 
de di yaneyeke bo kesên temenê 
wan 13 de lîstim, dû re dema 
bûm 15 salî vegeriyam yaneyeke 
asta xwe li Ciwanro, pişt re di 16 
saliya xwe de di yaneya Lawan a 
Tehranê de lîstim, niha ku te- 
menê min 17 sal in, di yaneyekê 
de bi navê Zub Ahen a bajarê îs- 
fehanê de dilîzim. 

Yaneya Zub Ahen tenê kesên te- 
menê wan 17 sal werdigre? 

Erê, pişt re di temenê 19 salan 
de wek mezin tê hesabkirin 
û wê demê dikarim herim 
yaneyekê bi navê Umêd a 
bajarê îsfehanê. 

A 

Rêjeya Kurdan di 
yaneyên îranê de, 
di çi astê de ye? 

Mirov di hemû 
waran de dikare 'sexte- 
kariyan' bike, lê di sporê 
de nikare. Lewra dema 
mirov dadikeve qada lîstikê 
asta wî xwiya dike. îran niha 
kar li ser wê yekê nake tu ji 
kîjan netew an regezê yî, lê li 
ser jêhatîbûna mirov kar dike; 
lê jibîr nekin ku îran girîngiyeke 
zêde nade werzişê li parêzge- 
hên Kurdnişîn. Lê cihê kêfxwe- 
şiyê ye ku niha rêjeyeke baş a 
Kurdan di yaneyên ciwanan ên 
îranê de hene, tenê li bajarekî 
wek Serpîl ji 5 ciwanan tê çave- 
rêkirin ku di nava 3 salan de li 
yaneya serekî ya îranê bilîzin û 
niha jî bi navê Bextiyarî Reh- 
manî yarîzanekî me heye ku çen 


dîn yaneyên Ewrûpî daxwaza gi- 
rêbestê jê kirine. 

Gelo diyarkirina yarîzanan ji bo 
van yaneyên îranê bi çi awayî 
dibe? 

îran wek welatekî 
naskirî ye ku ji bo 
destnîşankirina yarî- 
zanan testên wê yên 
dijwar hene. Wek 
mînak, carna dibe 
sed kes ku forman 
dagrin, lê tenê 
çend kes tên hil- 
bijartin, lê ev test 
di hemû waran 
de tên kirin wek 
giranî, xwarin, rê- 
kûpêkiya laş... 
hwd. 



Rojane li Yaneya Zub Ahend 
çend antrenman dikî? 

Rojane bi kêmanî 4 demjimê- 
ran antrenman dikin, ev jî ji aliyê 
alîkarê rahêner tê diyarkirin. 

Di warê sporê de, tu xwe deyn- 
darê kî dibînî? 

Xwe deyndarê rahênerê koçkirî 
Sedîq Qenberî dibînim ku tenê 
hêviya wî ew bû ku rojekê bibe 
koçê yaneyeke Herêma Kurdis- 
tanê, lê mixabin temen rê neda û 
berî hefeteyekê ku hêviya wî 
bicîh bê û li bajarê Silêmaniyê 
bibe rahêner, gava vegeriya û 
piştî hefteyekê li bajarê Serpîl 
mir, herwiha xwe deyndarê bav, 
dê û hevalên xwe dibînim ku bi 
her hawî alîkariya min kirin. 

Hevpeyvîn: Bîlal Seîd 


"Hêviya min ew e rojekê di Yaneya 
Hewlêrê de bilîzim" 

Gelo eger rojekê Yaneya Hewlêrê daxwazê ji te bike, tu wê 
tê de bilîzî? 

Tenê hêviya min ew e ku rojekê di Yaneya Hewlêrê de bi- 
lîzim, ji ber niha dema min Hewar Mela Mihemed dît di ya- 
neya Pîrozî ya îranê de dilîze, pir kêfxweş bûm û çendîn 
caran tenê ji ber xatirê wî çûm stadyuma Tehranê da 
ku yariyên wî bibînim û piştgiriyê bidim wî. 

T ina herî xweşîk a kortên tenîse 
I Marai Sharapova (23) li Amerî- 
Kayê bi basketbolvanekî re dize- 
wice. Sharapova daxuyand ku ne 
dema daweta wê û ne jî cihê da- 
wetê wê diyar e, lê tenê mezinbûn 
û markeya sola wê diyar e. 

Tenisvana esilrûs Maria Shara- 
pova di meha Cotmehê de daxu- 
yandibû ku ew ê bi lîstikvanê Los 
Angeles Lakers Sasha Vujacicê re 
bizewice û sola ku di dawetê de 
bike lingên xwe ji fîrmeya Cole 
Haan bixwaze û nimroya wê jî 41 
be. Sharapova da zanîn ku ew ê cilê 
bûkan ê spî li xwe bike û bila ti kes 
jê cilên teng û kin ku di lîstika te- 
nîsê de li xwe dike, hêvî neke. 


Dadkirina Xatar dest pê kir 


Berlîn (Rûdaw) - Neh 

meh piştî girtina wî ya li 
Hewlêrê, dadkirina hu- 
nermendê Kurd Xatar û 
hevalên wî li Almanya, li 
bajarê Stutgartê dest pê 
kir. Xatar (Cîwar Hîcabî) 
û hevkarên wî li Hewlerê 
hatibûn binçavkirin û bo 
Almanya hatibûn şandin. 
Rûniştina yekem tenê 30 
deqeyan dirêj kir, ji ber 
ku parêzerê Xatar doza 
azadkirina miwekilê xwe 
kir, bi îdiaya ku Xatar li 
Kurdistanê ji aliyê asayî- 
şan ve hatiye îşkenceki- 
rin. Parêzer Joachim 
Bremer diyar kir ku 
dema Xatar hatiye girtin, 
kîsek xistine serê wî û 
piştre ew di zindanê de 
hatiye îşkencekirin. Xatar 


û çar kes bi îdiaya ku di 
dawiya sala 2009'an de 
nêzîkî bajarê Ludwigs- 
burg êrîşî otomobîlekê 
kiriye û 120 kîlo zêr di- 
ziye ku qîmeta wan 1,7 


milyon Euro bû, di meha 
Sibatê de li Hewlêrê hati- 
bûn girtin û ta Gulanê di 
zindanê de bûn. Piştre 
ew radestî dezgehên 
Alman hatibûn kirin. 


D ezgeha Ewlekarî ya Sûriyê rê 
neda Hunermendê Kurd Bilind 
Îbrahîm ku roja 22'ê Cotmehê li 
bajarê Helebê konsera xwe li dar 
bixe. Bilind Îbrahîm ji Rûdawê re 
ragihand: "Ez bawer im sedema ku 
rê ji bo lidarxistina konserê nedan, 
pirsgirêka ewlehî be. Hez nedikirin 
konsera kurdî li bajarê Heleb bê li- 
darxistin û hezaran Kurd ji bajarên 
Efrîn û Kobanê bên û li Helebê 
kom bibin." 

Bilind herwiha got kesê ku digel 
wî girêbesta lidarxistina konserê 
îmze kiribû, Kurdekî bajarê Helebê 
ye û navê wî Arif e ku bi egera rê- 
nedana lidarxistina konserê, zê- 
deyê 25 hezar Dolar xisar dît. 
Bilind wiha gotina xwe qedand: 
"Heyamê du salan e li ser biryara 
dezgeha ewlekariya Sûriyê rê 
nadin min li Qamîşlo konserê li dar 
bixim, le berê min bi rehetî li wir 
konserê li dar dixistin." 


T^l 1A ■ , A 1 A ■ A 1 

Edi pirtuka we ji heye 


D i karê xwe de dibin 
xwediyê nav, diwestin 
û beriya ku dev ji kar 
berdin serpêhatiyên xwe 
diweşînin. Ev yek bi taybetî 
di nava siyasetmedar û bu- 
rokratan de wek moda ye. 
Lê hunermend jî ji vê yekê 
ne dûr in. Artîsta îtalyan 
Monica Belluci jî bû xwe- 
diyê pirtûkekê Lê pirtûka 
Bellucî ne ji serpêhatiyan, ji 
otobiyografî û wêneyên wê 
yên 20 salên dawî pêk tê. 
Dawiya hefteya borî Bellucî 


pirtûka xwe ya otobiyogra- 
fîk a ku bi wêneyên wê yên 
reş û spî xemilandî ne, da 
nasîn. Hunermenda 46 salî 
got, "Bila neyê wê wateyê 
ku ez dev ji kar berdidim, 
min tenê xwest ku ez salên 
pêşî yên kariyera xwe di 
pirtûkekê de bicivînim." 

Navê pirtûka wê ya ku ji 
240 rûpelan pêk tê, "Mo- 
nica Bellucci by Monica 
Bellucci" ye û tê de 150 wê- 
neyên 20 salên 
dawî hene. 


Xaçepirs 

1 2 3 6 7 8 9 10 11 12 


Çeperast: 1-Lehistan, welatê Polonan - Teyrikek dîrokî. 2- Cîhgirê Muxtar, endam 

- Vexwarinek çîkolatayî (berepaş) - Destnîşankirina tiştên nêr (berepaş). 3- Çeper, 
baregeh, meqer - Deng, awaz - Arvanê hêrayî, jê nan çêdibe (berepaş). 4- Rojek - 
Lîztikek zarokan. 5- Ji niha û pêde, vêga - Elastîkî, nermok. 6- Pir bedew, kesanedî 
(berepaş) - Di dîrokê de dewletek Kurd. 7- Vexwarinek - Zarok, mindal - îşaretên 
muzîkê (berepaş). 8- Nasname, pênasî - Lezgîn, lez û bez. 9- Pîskirin, lewitandin, 
heramkirin. 10- Kanî, avzêm - Piştî, erk, pêrabûn (berepaş) - Buro, baregeh. 

Serejêr: 1- Welatekî Asyayê. 2- Perdeya asîman - Apartman, sîte, koma xanîyan. 
3- Xelkê Lazistanê - Bi Erebî "heye" (berepaş) - Baz- 

dan, meşa xurt (berepaş). 4- Fêkîyek. 5- Markayek Bersivên hejmara 69 
telefonên bêrîkê - Ferman, temen. 6- Gotinek ecêb- 
mayînê - Paytextê Swîsreyê (berepaş) - Nehat, nayê. 

7- Rica, bergerîn, hêvîkirin (berepaş) - Pêşnavê dî- 1 

rokzanê Rûs.Nîkîtîn (berepaş). 8- Hola siyasetê, 2 

hola şer û pevçûnê - Nuh, teze, ecer (berepaş). 9- 3 
Bide min, qirş û pûşê hûr (berepaş) - Xelas, tewa bû, 4 
hew - Notayek. 10- Ji Almanya Rojhilat re dihat gotin 5 

- Gulp, kevçîyek vexwarin, zû (berepaş). 11- Keç û 6 
jin dixin dest û stuyên xwe (berepaş) - Sembola ele- 7 
menta Nîkel. 12- Şên, lêkirî, geş - Ajansek îranê. 8 
















































































































































